open-index/open-wikipedia-markdown huggingface dataset:
神祇

**神祇**（），亦都叫**神**，係指**天神**同**地祇**，泛指一齊嘅神明。

宗教可以根據佢哋崇拜嘅神嘅數量來分類。一神教嘅宗教只接受一個神（通常稱為「神」），而多神教嘅宗教則接受多個神。一神崇拜嘅宗教接受一個至高無上嘅神，但唔否認其他神嘅存在，認為佢哋係同一神聖原則嘅唔同方面。非神論宗教否認有任何至高無上嘅永恆創世神，但可能接受一個萬神殿，裏面嘅神可以生存、死亡同重生，就好似任何其他生物一樣。

雖然大多數一神教傳統上將佢哋嘅神視為全能、無所不在、全知、全善同永恆，但呢啲特質唔係定義「神」嘅必要條件，唔同文化對佢哋嘅神有唔同嘅概念。一神教通常用男性詞彙來指稱佢哋嘅神，而其他宗教則用多種方式來指稱佢哋嘅神——男性、女性、雌雄同體或無性別。

好多文化——包括古代美索不達米亞人、古埃及人、古希臘人、古羅馬人同日耳曼民族——都將自然現象人格化，以唔同方式將佢哋視為有意識嘅原因或結果。有啲阿維斯陀同吠陀嘅神被視為倫理概念。喺印度宗教中，神被想像為喺每個生命體嘅身體廟宇入面顯現，成為感官同心智。神被視為輪迴後嘅一種存在形式，對於過有德行生活嘅人類來講，佢哋成為守護神並喺天堂過幸福嘅生活，但當佢哋嘅功德耗盡時，都會面臨死亡。

## 定義

冇一個普遍接受嘅共識話神係乜嘢，唔同文化對神嘅概念都好唔同。 Huw Owen話「神或者上帝或者喺其他語言入面相等嘅詞」呢個詞有好多唔同嘅意思同重要性。 佢嘅意思由「創造同掌管宇宙嘅無限超然存在」（上帝），到「有特殊意義或者引起特殊感覺嘅有限實體或經歷」（神），到「喺宗教或哲學背景下同大自然或者放大咗嘅存在或者超凡領域有關嘅概念」，以至「好多其他用法」都有。

一個神通常被概念化為一個超自然或神聖嘅概念，喺某啲或者所有方面都表現出卓越，同時喺其他方面又要同弱點同問題搏鬥，有英雄主義嘅看法同行為，但又同情感同慾望糾纏喺一齊。 喺其他情況下，神可能係一個原則或者現實，好似「靈魂」呢個概念咁。例如，印度教嘅奧義書將阿特曼（靈魂、自我）描述為*deva*（神），從而確定*deva*同永恆嘅最高原則（梵）係每一個生物嘅一部分，呢個靈魂係精神同神聖嘅，而認識自我就係認識最高嘅。

有神論係相信存在一個或者多個神。 多神論係相信同崇拜多個神， 呢啲神通常組成一個萬神殿，仲有相應嘅儀式。 喺大多數多神教入面，唔同嘅神同女神係自然力量或者祖先崇拜原則嘅代表，可以被視為自主嘅，又或者係創造神或者超越嘅絕對原則（一元論神學）嘅方面或者放射，喺自然界內在地顯現。 一神教多神論接受有多過一個神嘅存在，但係認為所有神都係同一個神聖原則嘅等同代表或者方面，呢個係最高嘅。 單一神教係相信有好多神存在，但係只可以合法崇拜其中一個神。

一神論係相信只有一個神存在。一個一神論嘅神，通常叫做「上帝」，通常被描述為全能、無所不在、全知、全善同永恆。 不過，唔係所有神都係咁樣被睇待， 一個實體唔需要係全能、無所不在、全知、全善或者永恆先可以算係神。

## 史前時期
  
  
學者推斷喺史前時期應該有神明嘅存在，根據石刻同史前藝術，例如洞穴畫，但其實唔清楚呢啲畫係乜嘢同埋點解會畫出嚟。 有啲刻畫或者畫作顯示咗動物、獵人或者儀式。  

曾經有段時間，考古學家幾乎將所有史前女性雕像都解釋為一個原始女神嘅象徵，呢個原始女神係歷史上確認嘅女神，例如伊南娜、伊絲塔、阿斯塔蒂、賽貝同阿芙蘿黛蒂嘅祖先； 但而家呢個說法大部分都被否定咗。 現代考古學家一般認為，係唔可能將任何史前雕像確實認定為任何形式嘅神明，唔好講女神啦。 不過，仍然可以逐個案去評估古代嘅雕像，睇下有幾大可能係代表神明。  

威倫多夫維納斯，一個喺歐洲發現嘅女性雕像，約公元前25,000年，俾人認為係史前女神嘅一個例子。 喺'Ain Ghazal發現咗幾個可能代表神明嘅雕像，同埋喺Çatalhöyük出土嘅藝術品，顯示咗一個可能係複雜嘅神話嘅參考。

## 神嘅形象

### 自然神

**自然神**（Natural God）源自原始社會嘅後期，將駕馭唔到嘅自然體、自然力演化做神，喺拜物教初期，直接將自然體，好似火、雷、水、太陽等直接加人格化，認為佢哋本身係有意志同生命，之後甚至都神化動物植物，隨著啲人嘅抽象能力增強，神靈獨立喺自然物體嘅觀念都逐漸萌生。

### 社會神
**社會神**（Social God）將社會現象或者力量人格化，源自原始社會後期，係自然神嘅演化，隨著生產力嘅發展同社會結構複雜化、階級化，人唔再係一個個嘅個體，社會力量都俾人話係理解唔到同唔到以駕馭嘅力量，好似戰神、愛神、財神、地域守護神、行業神等等。

社會神有好多分支，可以分做兩大類：第一類同自己嘅先天身份（宗族）有關，可以叫做宗族神；第二類就同自己嘅後天身份（好似行業）有關，喺依類入面最主要嘅係行業神。

#### 分支
* **宗族神**，同自己嘅宗族有關。
** **家神**（Family God）係家庭嘅守護神，通常係供奉本家嘅祖先，信者覺得祖先做咗神，可以守住家庭安穩，喺依方面某程度上係部落神嘅類同，但係家神都有將家族分宗同標立家族獨特性嘅功用，不同部落神嘅係家神少有合併歸流。
** **部落神**（Tribal God）同部落起源或者成個部落起源有關。（睇埋：圖騰）
** **民族神**（National God）係幾個較大部落嘅部落神嘅合併體，或者幾位同宗教嘅主神。民族嘅消滅都唔會令個民族神消失，因為佢有可能畀其他民族吸收同化。
* **行業神**（Trade God）都可以算係社會神嘅一支，隨住社會分工而產生，多數同神話或各行嘅首創者、有功者有關，好似中國嘅魯班、古希臘嘅阿耳忒彌斯等。

## 睇埋
* 半神
* 史詩
* 佛教
* 基督教
* 人格化
馬料水

**馬料水**（Ma Liu Shui），原本叫**馬尿水**（Ma Niu Shui），喺香港新界，靠近沙田海，地屬沙田。原馬尿水響家下香港中文大學崇基學院圖書館同荷花池一帶，家下馬料水包括成個中文大學個谷，同埋附近海皮同填地。

馬料水有港鐵大學站同幾條巴士小巴線，另有馬料水碼頭響海邊。

## 名
馬料水初頭叫「馬撩水」，係客家人改嘅，「撩」即係玩噉解，成個地名意思係形容馬玩水。之後啲人唔知頭唔知路，就將佢寫錯做「馬尿水」。皆因個「尿」字認真不雅，所以政府最後定落個名叫「馬料水」。

## 地理
原馬尿水係條客家村，近沙田海。馬尿水響個谷度，約莫係崇基書院圖書館左近。兩邊有谷，各有涌，一條係崇基敎堂小橋流水，另一條近眾志堂。兩邊涌響村前便匯成一條，重積沙成平地，即係家下湖同運動場個位。涌流入沙田海，涌口喺家下方樹泉樓個位。而涌口有個山仔，喺澤祥街同自然地理實驗站中間。

馬料水沿舊岸北行可以到白石角，向南行到九肚山。

## 註
鬼

**鬼**（；），又叫**鬼魂**，係一啲文化、宗教同人相信，人死後無咗個身，留低落來嘅靈魂。鬼通常留響死嘅地方，或佢生前經常逗留嘅地方。亦都有話附響佢生前經常用嘅嘢上邊。如果鬼一直留響人間而唔去投胎，就叫做遊魂野鬼。

## 虛構故仔

## 類似傳說

* 幽靈
* 鬼火
* 仙子
* 報喪女妖
* 分身

## 睇埋
* 鍾馗
* 魔鬼

## 拎
白石角

**白石角**（）喺香港新界，響大埔海（吐露港）西岸邊，近樟樹灘。家下白石角對出嘅填地，以白石角為中心，由沙田海近馬料水，伸到大埔滘東南山後便嘅蕉坑，有香港教育學院運動中心、香港科學園，同港鐵東鐵綫加吐露港公路。

## 地理
原白石角係個兩條涌聯埋嘅涌口，主要一條響樟樹灘東便，細一條由香港中文大學逸夫書院後便。涌流入大埔海，積成河嘴，形突入海，所以叫角。1910年，舊九廣鐵路橫過白石角，隔開佢同樟樹灘，白石角響北，樟樹灘響南。家下重見到廢軌改成嘅小路。1960年代，佢正東便有碼頭。

白石角沿舊岸（家下山邊）向南行可以到馬料水，舊岸凸向沙田海同大埔海。而向北行可以到大埔滘，舊岸係個大灣，有幾個谷有涌流入大埔海，積成平地，好多都用過來耕田。近大埔滘嗰邊，有山隔住大埔滘，火車都開咗條隧穿過。

佢對出係大埔海係望到馬鞍山、船灣等地。遠望望穿赤門，甚至可以見到平洲。

## 史
舊時白石角隔條火車路有條叫榕樹嘅村。

## 填地

1982年，為咗起吐露港公路，成個大埔海西岸填海。填地本來諗住起樓做住宅，但最尾都留來做大專或大學用地。1996年，因為九廣鐵路白石角呢段急彎，有貨卡出軌，交通大亂一日，所以就將路軌拉直，貼近吐露港公路內側。原軌就變成小路。

1996年2月，香港政府同行政局決定起香港科學園，10月開始大規模填海，範圍響吐露港公路以外海皮，東南去到香港中文大學新亞書院以東海邊，西北去到蕉坑，鹿茵山莊以東。發展署將新填地其他部份，叫**白石角發展區**。

2001年2月24號，香港敎育學院運動中心落成，位置近蕉坑填地，響九港鐵路舊軌到新軌之間，舊軌變成優景里。個中心亦都叫白石角運動中心，雖然同原白石角都有一段距離。

2001年，近馬料水，香港科學園第一期部份落成。2003年，吐露港公路白石角呢度擴闊到雙程各四綫。2004年，香港科學園第一期完成。2006年，香港科學園第二期落成，2007年開幕，2008年仍然裝修緊。第三期重未動土。

白石角發展區第1期A同C住宅用地賣出。2007年9月17號，香港政府再拍賣白石角發展區第1期B住宅用地。塊地畀四間公司夾份投到，即係南豐地產、信和置業、永泰亞洲同嘉華國際。呢塊地會起低密度獨立屋。A、B、C三塊地夾埋200萬呎，可以起到千單位住宅。

## 政區
原白石角，度並無村屋，佢連埋隔離西南便樟樹灘、黃泥塊、蕉坑、坡面、排頭、大埔尾等村歸入大埔區。而白石角南便經已係沙田區境，所以南少少香港中文大學同赤泥坪山頭就係沙田區。

而新填地方便，科學園大部份響沙田區，只有第三期北便一少片入大埔區。其餘填地入大埔區。

## 公眾地方
起吐露港公路嗰陣，已經順便起埋單車徑，響大埔海側邊，可以由沙田踩去大埔。白石角新填地將單車徑同個海隔開咗，所以又響海邊起海濱公園同新單車徑，公園叫白石角海濱長廊。

## 發展

因為呢條人流增大，第日有機會起東鐵綫*白石角站*或者科學園站，分擔下大學站人次，不過重未有定案，睇下有幾多人流而定。

而東鐵綫內側嘅填地，會畀香港中文大學起研究科學中心，替咗大學家下嘅科學館。

白石角距離東鐵綫大學站5分鐘車程，沙田站及大埔墟站10分鐘車程。白石角地理位置發展咗幾個大型豪宅項目，首先發展嘅有天賦海灣及逸瓏灣I、II。雲滙，嘉熙，海日灣I、II，逸瓏灣8，浪濤等會喺2019年年底相繼入伙。而新鴻基除咗發展雲滙，亦會喺吐露港馬路天橋對面發展優景里住宅項目。

## 註

## 出面網頁
*
網頁瀏覽器

**網頁瀏覽器**（簡稱**瀏覽器**）係一種顯示網頁伺服器或者檔案系統內嘅文件（通常係HTML網頁），同埋畀使用者同呢啲文件互動嘅軟件。常見嘅網頁瀏覽器包括Internet Explorer、Firefox、Safari、Chrome同Opera等等。

## 睇埋
*HTTP
*HTTPS
網址

**網址**，網絡資源之址。佢喺互聯網再高一層，用來表示資源獨有位置。資源可以網上任何嘢，如網頁、檔案、郵件等等。

英文初名叫**Uniform Resource Locator**，短名**URL**，意謂**劃一資源定位符**。後尾廣義叫**Uniform Resource Identifier**，短名**URI**，意謂**劃一資源識別符**，可參考劃一資源記認。

網址以一串長字做符，憑符去搵到所要嘅嘢。佢起源於萬維網。萬維網用一串長字做符，去搵到網頁。而且亦唔限於萬維網，亦可以檔案傳送，連接終端等。

萬維網例，https://zh-yue.wikipedia.org/
電子郵箱，mailto:John.Doe@example.com

網址越來越多，亦越來越長，好多名都無意義，有時亦會畀人假冒。
傳輸控制協議

**傳輸控制協議**（**Transmission Control Protocol**，簡稱**TCP**）係一種常用嘅網絡協議，可以用嚟傳檔案同電郵。
網際協議

**網際協議**（，簡稱**IP**），又叫**互聯網協議**，係一種互聯網上用封包交換數據嘅協議。

IP係喺TCP/IP協議套組入面網絡層嘅主要協議，任務係淨係根據源主機同目的主機嘅地址傳送數據。為咗爾個目的，IP定義咗搵址方法同數據報嘅封裝結構。第一個架構嘅主要版本，而家叫做IPv4，仍然係最主要嘅互聯網協議，儘管世界各地正係積極部署IPv6。
HTTP

**HTTP**（），又譯**超文件傳輸協定**，係互聯網用得最廣泛嘅一種網絡協議。所有WWW文件都必須遵守呢個標準。設計HTTP最初嘅目的係為咗提供一種發佈同接收HTML頁面嘅方法。

## 睇埋
*HTTPS

## 參考資料
* HTTP 0.9 – As Implemented in 1991
IP

**IP**或**Ip**或**iP**或**ip**可以係：
## 電腦
* 網際協議：又叫IP
* IP地址：一種網絡地址。
* TCP/IP協議
## 治安部門
* 香港警務處督察
* 印度帝國警察
## 其他
* 指令指標（）
* 知識產權（）
* 防水防塵等級（Ingress Protection Rating）
* 免疫沉淀法，（Immunoprecipitation）
* 阿提羅航空嘅IATA代碼
HTML

**HTML**（全名**HyperText Markup Language**），又譯**超文本標記語言**，係目前用喺網頁嘅主流標記語言。HTML元素係網頁嘅基本組成模塊。HTML嘅書寫形式一般由封閉嘅標籤構成，而且標籤會寫喺兩個尖括號裏面，譬如。而內容就會寫喺封閉標籤入面。

早期嘅HTML語法被定義為較鬆散嘅規則，以幫助唔熟悉網絡出版嘅人採用。網頁瀏覽器接受咗呢個現實，並可以顯示語法唔嚴格嘅網頁。隨住時間流逝，官方標準逐漸趨於嚴格嘅語法，但係瀏覽器仍然可以顯示一啲遠遠及唔上合乎標準嘅HTML。用XML嘅嚴格規則嘅XHTML（可擴展超文本標記語言）係W3C計劃中嘅HTML接替者。雖然好多人認為佢已經成為目前嘅HTML標準，但佢實際上係一個獨立嘅、同埋HTML平行發展嘅標準。

2019年開始，HTML淨係得返一個標準，叫HTML5。

## 發展史

喺1982年，Tim Berners-Lee為咗令世界各地嘅物理學家能夠更加方便咁進行合作研究，建立咗HTML。Tim Berners-Lee設計嘅HTML係以純文字格式為基礎，可以進行任何文字編輯器處理，最初只有嘅少量標記（TAG）。隨住HTML使用率增加，啲人唔滿足於淨係睇到文字。喺1993年，大學生Marc Andreessen喺佢嘅Mosaic瀏覽器加入標記，自此Web頁面可以出埋圖片。但啲人認為得圖片都係未夠，希望可以將任何形式嘅媒體加到去網頁度。因此HTML不斷擴充同埋發展。

## HTML標記
HTML標記由幾個關鍵部件構成，包括元素（以及佢嘅屬性）、基於字符嘅數據類型、字符引用以及實體引用。另一個重要構成部件係文檔類型聲明。呢個聲明會為瀏覽器嘅渲染模式作出標準提示。以下嘅Hello World程式，係一個較為常見嘅簡單電腦程式語言入門示例，腳本語言同標記語言構成咗下面9行代碼，雖然喺HTML裏面唔係限死要開新行嘅：

```html4strict
<!DOCTYPE html>
<html>
  <head>
    <title>你好 HTML</title>
  </head>
  <body>
    <p>HTML 好好玩!</p>
  </body>
</html>
```


喺同埋之間嘅標籤描述咗一個網頁。介乎同埋 之間嘅文本係嗰頁睇得到嘅內容。呢個標記文本定義咗瀏覽器嘅標題。

呢個文檔聲明嘅類型系一個HTML5。如果呢個`<!doctype html>`聲明無被引用嘅話，大部分瀏覽器會用*[[Quirks mode]]*（俗稱怪異模式）對呢個HTML文檔進行渲染。

### 元素

HTML文檔完全係由HTML元素構成嘅。HTML元素最普遍嘅形式一般含有三樣嘢：標籤對、起始標籤、結束標籤；寫喺起始標籤裏面嘅某啲屬性；最後，任何文字以及圖形內容會處於起始標籤同結束標籤之間，又或者呢啲內容會套入其它嘅HTML元素。所謂HTML元素其實就係起始同結束標籤裏面嘅任何內容，同時亦包括起始同結束標籤。留意每個標籤都會封閉喺尖括號裏面。

一個HTML元素嘅一般形式係內容。因此，用呢類形式嘅元素會被定義作為空元素。空元素可以唔附帶任何內容，譬如BR標籤或者內聯IMG標籤。一個HTML元素嘅叫法一般就係佢喺標籤入面用嘅英文名，結束標籤嘅英文名前面會帶有一個斜線字符「/」。空元素唔需要而且唔畀有結束標記。若果標籤嘅屬性無被提及，屬性會被定義為默認屬性。

#### 示例
HTML文檔頭：...。通常文檔標題會喺文檔頭被定義，例如：

```html4strict
<head>
  <title>文檔標題</title>
</head>
```


細標題：HTML 文檔嘅細標題一般會定義喺由  嘅標籤入面：

```html4strict
<h1>細標題1</h1>
<h2>細標題2</h2>
<h3>細標題3</h3>
<h4>細標題4</h4>
<h5>細標題5</h5>
<h6>細標題6</h6>
```


段落：

```html4strict
<p>段落 1</p><p>段落 2</p>
```


換行：。
 同 之間嘅分別係，「br」只會簡單咁換行，而唔會對頁面嘅語義結構產生影響。而「p」就會將頁面分成好幾個段落。「br」喺呢度其實係一個「空元素」，雖然佢可以含有屬性，但佢唔會帶有任何標籤內容，而且唔帶有結束標籤。


```html4strict
<p>呢個 <br> 係一個段落 <br> 同時 <br> 帶有換行符</p>
```

註：
```html4strict

```
 註釋有助於理解標記處嘅含義，但就唔會顯示喺頁面上面。一般情況下佢係畀開發者睇嘅。

喺HTML裏面嘅標記元素重有另外好幾種類型：
* 描述文字目的嘅結構化標記，例如，``將「高爾夫」構築為一個二級標題。結構化標記唔會具體表達任何嘅渲染過程，但係大多數瀏覽器會有默認嘅樣式嚟對元素進行格式化。而內容更有可能會通過樣式表（Cascading Style Sheets，即係CSS）進一步被格式化。
* 描述文字外觀嘅表象標記，例如``指明可視化輸出設備需要令文字呈現「粗體」嘅視覺效果。而對於無法做出呢類行為嘅設備（譬如TTS聽覺類嘅設備），喺呢度就無更多嘅設定。例如呢兩個例子``同埋``，會同時存在其它嘅元素可以起到一樣嘅視覺效果。例如，``同埋``，而呢類元素有時會有更強嘅語義性，以幫助閱讀代碼嘅人去理解。極之容易就可以睇出，一個以聽覺作為輸出嘅客戶端應該恰當咁解釋後面兩個元素。然而，佢哋會同對應嘅視覺表現效果產生分歧：例如，喺屏幕上對書名用斜體嚟表示係啱嘅，而對一個書名進行強調嘅屏幕閱讀器就係唔可取嘅。大多數表象標記喺HTML 4.0規範下已經被標註為過時，用樣式表進行格式化就已成慣例。
* 超文本標記令文檔嘅某部分可以連接到其它文檔，一個錨元素會喺文檔入面創建一個超連結，同時佢嘅`href`屬性會設置為超連結嘅目標URL。例如呢個HTML標記，``會將「維基百科」設定為一個超連結。若果要將一個圖片作為一個超連結，通常會將一個「img」元素作為內容嵌喺一個「a」元素入面。例如'br'，'img'呢類只有屬性而無任何內容嘅空元素，就會係咁：``。

## 再睇
*標記語言
*網頁開發
*HTML tag 一覽

## 參考
墳墓

**墳墓**（Grave），又叫**墳**或者**墓**，係人死後葬嘅地方。下葬之前通常都有一場葬禮。除咗人類嘅墳墓之外，都有動物嘅墳墓。

而有陣時，墳墓下隱含著啲重要線索，以供考古學家研究某時代嘅生活與文化。喺某啲宗教，信徒認為只有將死者埋葬，先可以保存屍體，令靈魂得以生存。

類:喪葬
鬼上身

**附身**，又叫做**奪舍**，係超自然概念嘅一種，解做活人嘅軀體俾超自然靈體（好似惡魔、神、先人嘅靈魂之類）暫時控制住，做出同平時唔一樣嘅行為。附身嘅概念可以喺好多宗教、神話同埋民間傳說度搵到。

## 類型
唔係所有宗教都認為靈體純為善或者係惡，當嗰隻靈體被認定係邪嘅時候，多數會用「鬼上身」嚟形容；而通緊靈嗰陣啲靈體就會被當係善類。其他用喺附身嘅術語有：巫毒、Yuwipi、受洗（於聖靈）。

## 宗教同科學角度
有啲宗教——特別係亞伯拉罕諸教——唔認「有益靈體」附身嘅講法。如果佢哋接受附身嘅概念，佢哋自然會將附身當成邪惡。好多宗教都用儀式嚟趕走上咗人身嘅邪靈，一般叫做驅魔。

## 參閱
*神打
*問米
*驅魔
*扶乩
*浸禮（洗禮）

## 參考資料
* Klimo, John (1987). *Channeling: Investigations on Receiving Information from Paranormal Sources*. St. Martins Press. ISBN 0-87477-431-4.
* Clarke, S. (2006): "What is spiritual possession", SSRF
* Max Heindel, *The Web of Destiny* (Chapter I - Part III: "The Dweller on the Threshold"--Earth-Bound Spirits, Part IV: The "Sin Body"--Possession by Self-Made Deamons--Elementals, Part V: Obsession of Man and of Animals), ISBN 0-911274-17-0, www

## 出面網頁
* All about possession and ghosts Spiritual Science Research Foundation
* Articles and information on channeling
* About Communication with Divine Teachers
* Michael Teachings: A Michael Teachings Online Community & Resource
* Intuition Network: Interview with Arthur Hastings
* Good Shepherd Institute
* Lurancy Vennum - Spiritual Possession?
* Schizophrenics and Others
* Andrew Lang, Demoniacal Possession, *The Making of Religion*, (Chapter VII), Longmans, Green, and C°, London, New York and Bombay, 1900, pp. 128-146.
奪舍

**奪舍**可以係：
*鬼上身，一種軀體俾超自然力量侵佔嘅狀態。
*《奪舍》，港產片，1996年，邱禮濤導演。
洋

**洋**係離大陸遠啲嘅海，因為水面闊，所以叫洋。廣東就有九洲洋、零丁洋、海南有九星洋。

極之大嘅洋叫大洋，有時都簡稱洋。

## 原意
洋原本指洋水，係條河來。後尾形容水多嘅河叫洋。
弧邊招潮蟹

**弧邊招潮蟹**（*Uca arcuata*）一種鍾意住響沙坪，泥灘或紅樹林嘅蟹。

## 特色

身體成深啡色，蟹公有橙色大鉗，掌部外面有好多粗糙顆粒。大鉗嘅兩指各有一隻大嘅齒狀突起。會整好似煙囪咁嘅蟹窿。

## 分布
中國大陸，台灣，韓國，日本，澳洲，新加坡，婆羅洲，菲律賓

## 資料來源
*《香港自然圖鑑系列：河口生物》ISBN 988-98539-2-2
*《香港物種探索》

## 睇埋
*香港無脊椎動物
*香港蟹類
大洋 (錢)

**大洋**（），正式名係**銀元**，係一種用銀鑄造嘅銀仔，係中國清末民初嘅通用貨幣。
王

**王**係一國阿頭，多數係世襲。以前做王多數係男人，所以突顯女人做王嘅話，就加個女字，叫**女王**。王係第二大名銜，響皇帝之下。有時王嘅國，就叫王國。王管嘅國可大可小，有啲只係管一兩千人。

唔同地方嘅王，都有代表王權嘅標誌。西洋就中意戴王冠，中土就中意着龍袍。

王係男嘅話，佢老婆就叫王后。相反係女嘅話，丈夫就叫王夫。仔女唔同時代有唔同叫法，家下仔嘅王子或者太子，女嘅叫公主。
半導體零件

**半導體零件**（Semiconductor device）係電子零件一類。半導體零件由半導體整成，傳電全靠固體，唔會用氣體傳電，亦唔似真空膽放熱電子傳電。

一啲集成電路可以有幾粒到幾百萬粒半導體零件。

## 睇埋
*原子粒
挪芭雲·勒芝華根

**挪芭雲·勒芝華根**（，）係泰國嘅網球手，響清邁出世。綽號Nok（泰文解做雀）。

## 屋企
* 阿爸Pramuen
* 阿媽Yaowapa

## 球員生涯
勒芝華根係右手揸拍。4歲開始阿爸就帶渠去打網球。渠嘅偶像係費達拿同埋莎莉絲。

2005年代表泰國參加聯合會盃比賽，第二年又有參加亞運會比賽。

2008年6月，勒芝華根參加溫布頓少女組比賽，一路過關斬將殺入決賽，雖然決賽輸畀佔盡天時、地利、人和嘅東道主選手羅拉羅布森攞亞軍（比分為：1-2），不過依然創造亞洲少年女子網球選手響嗰項賽事嘅最好成績紀錄，同埋得到一萬二千英鎊嘅獎金。

2009年7月渠轉打職業賽。

勒芝華根家下嘅教練係Chuck Kriese。

## 威水史
* 單打最高排名：149（2011年9月26號）
* 雙打最高排名：97（2011年8月15號）

### 榮譽
#### 冠軍
*Asian Closed Junior Tennis Championships（2008年）
*19th Mitsubishi-Lancer International Juniors Championships（2008年）
*11th Sarawak Chief Minister's Cup ITF Junior Tennis Championships（2008年）
*Asia/Oceania Closed Championships（2007年）
*TrueVisions Thailand Open（2007年）
    
#### 亞軍
*溫布頓網球公開賽—— 女子少年組

## 攷

## 拎
* 
* 
*
世界小姐

**世界小姐**（**Miss World**）係一年一度嘅國際選美盛事，係四大國際性選美之中歷史最悠久既（其餘係環球小姐、國際小姐、地球小姐），第一屆1951年喺英國倫敦舉辦，之後開始喺唔同國家舉辦。

## 出面網頁

* 世界小姐選美嘅官方網址
King (啤牌)

**King**，又叫**王**、**男**、**K**或**13**，（），係啤牌入面其中一個點數，大過囡，雖然點數最大，但多數情況下只係第二大嘅牌（唔及1點嘅煙）。四隻牌用咗唔同嘅王做代表，分別有大衛王、法王查理七世（或者查理曼大帝）、亞歷山大大帝同凱撒大帝。
城巴機場快線

**城巴機場快線**係城巴喺1998年7月6號香港國際機場開幕後所提供來往市區同埋機場嘅巴士服務。

## 車隊

城巴機場快線營運初期，用車全部係丹尼士三叉戟三軸巴士，其中51架配都普金屬部分DM5000車身（車隊冧巴2100同埋2112-2161，內部稱為Trident A型），11架配亞歷山大ALX500車身（車隊冧巴2101-2111，內部稱為Trident B型）。由2006年3月起，為配合A10線投入服務，10架猛獅NL262/R單層巴被改裝成城巴機場快線嘅巴士。2011年9月，為配合A29線投入服務，兩架通常行E21A嘅亞歷山大丹尼士Enviro 500被加裝行李架，但保留原本嘅巴士座椅。2012年6月，再多3架同樣規格嘅亞歷山大丹尼士Enviro 500新車加入城巴機場快線。

城巴機場快線車隊嘅車身顏色係紅色加黃色。所有都普金屬部分車身嘅城巴機場快線巴士喺上層車頭擋風玻璃都貼有「City 市中心↔Airport 機場」字樣貼紙。

城巴機場快線嘅巴士設有大型行李架。喺雙層嘅機場巴士嘅行李架上設有閉路電視，連接到去上層嘅電視熒幕。所有機場巴士都設有LED報站機，廣播下一站嘅名、去市中心/機場嘅大約時間、城巴服務資訊以及途經景點介紹等等。另外，車內設有高背飛機座椅，挨凭下低有腳踏。

喺2012年，城巴為城巴機場快線訂咗66架新一代亞歷山大丹尼士Enviro 500，2013至2014年出。至於原有嘅丹尼士三叉戟巴士，喺2015年或之前已經撤出城巴機場快線，除咗有啲因為燒車或者撞車報廢嘅之外，亦有啲轉咗去行第二啲線，有啲改做訓練巴士，其餘嘅都係直接退役，另有8架賣咗去冠忠巴士，兩架賣咗去新大嶼山巴士。兩架被加裝行李架嘅舊版亞歷山大丹尼士Enviro 500亦拆咗行李架，行返E21A。

全部10架猛獅NL262/R機場巴士都已經喺2016年或之前退役。2016至2018年城巴為城巴機場快線引入咗44架長12.8米嘅新一代亞歷山大丹尼士Enviro 500。

而家城巴機場快線嘅巴士有110幾架。

## 路線
城巴機場快線包含A10、A11、A12、A17、A20、A21、A22、A23、A25、A26、A28、A29、NA10、NA11、NA12、NA20、NA21同埋NA29共十八條機場路線。城巴經營嘅赤鱲角同埋東涌對外線E11、E11A、E11B、E11S、E21、E21A、E21B、E21C、E21D、E21X、E22、E22A、E22C、E22P、E22S、E22X、E23、E23A有時會用到城巴機場快線嘅車。

2005年11月28號，香港特區政府運輸署公開招標營辦商經營全新來往南區（經堅尼地城同埋摩星嶺道）嘅機場巴士線。由於摩星嶺道路窄多彎，運輸署要求營辦商派出短過11米嘅巴士行嗰條線。喺2006年1月23號，運輸署宣布由城巴投得嗰條線嘅專營權，冧巴係A10，全程車費定為48蚊港紙，打破香港收最貴車錢嘅巴士線記錄（原本由A12線保持）。A10線喺同年3月26號投入服務。

由於主要競爭對手龍運巴士只服務新界嘅新市鎮，而城巴嘅主要服務範圍係九龍市區，將軍澳同埋港島區，因此開辦嘅路線比龍運巴士多。

### 機場巴士路線
*A10：機場（地面運輸中心） ↔ 鴨脷洲（利樂街）
*A11：機場（地面運輸中心） ↔ 北角碼頭
*A12：機場（地面運輸中心） ↔ 小西灣（藍灣半島）
*A17：機場（地面運輸中心） ↔ 深灣
*A20：機場（地面運輸中心） ↔ 紅磡站
*A21：機場（地面運輸中心） ↔ 紅磡站
*A22：機場（地面運輸中心） ↔ 藍田站
*A23：機場（地面運輸中心） ↔ 慈雲山（北）
*A25：機場（地面運輸中心） ↔ 啟德
*A26：機場（地面運輸中心） ↔ 油塘
*A28：機場（地面運輸中心） ↔ 日出康城
*A28X：將軍澳站 → 機場（地面運輸中心）
*A29：機場（地面運輸中心） ↔ 將軍澳（寶琳）
*NA10：港珠澳大橋香港口岸 ↔ 鴨脷洲（利樂街）（深宵服務）
*NA11：港珠澳大橋香港口岸 ↔ 北角碼頭（深宵服務）
*NA12：港珠澳大橋香港口岸 ↔ 杏花邨（深宵服務）
*NA20：港珠澳大橋香港口岸 ↔ 黃埔花園（深宵服務）
*NA21：港珠澳大橋香港口岸 ↺ 旺角（深宵服務）
*NA29：港珠澳大橋香港口岸 ↔ 將軍澳（寶琳）（深宵服務）

### 城巴機場路線注意
A20線唔經港珠澳大橋香港口岸；所有NA字頭路線都經香港國際機場

A12線星期一至五朝早0650、0710、0730開去機場嘅班次，同埋下午1730、1750、1810開去小西灣嘅班次會經西環、國泰城同埋民航處總部

A22線朝早0700-0745開去機場嘅班次會經國泰城

A26線朝早0600開去機場嘅班次會經國泰城

A28線朝早0525、0655開去機場嘅班次會經國泰城

### 城巴對外巴士線
呢啲路線主要由城巴經營，但有時會用城巴機場快線嘅車嚟行。
*E11：航天城 ↔ 天后站
*E11A：航天城 ↔ 天后站
*E11B：東涌（滿東邨） ↔ 天后站
*E11S：東涌（滿東邨） → 天后站（淨係喺平日朝早繁忙時間服務）
*E21：航天城 ↔ 大角咀（維港灣）
*E21A：東涌（逸東邨） ↔ 愛民
*E21B：東涌（逸東邨） ↔ 愛民
*E21C：大角咀（維港灣） ↔ 飛機維修區（淨係喺平日繁忙時間服務）
*E21D：航天城 ↔ 大角咀（維港灣）
*E21X：東涌（逸東邨） → 紅磡站（淨係喺平日朝早繁忙時間服務）
*E22：航天城 ↔ 藍田（北）
*E22A：航天城 ↔ 將軍澳（康盛花園）（經將軍澳同官塘，特快）
*E22C：調景嶺站 ↔ 飛機維修區（淨係喺繁忙時間服務）
*E22P：航天城 ↔ 油塘（淨係行平日繁忙時間）
*E22S：東涌（滿東邨） ↔ 將軍澳（寶林）
*E22X：航天城 ↔ 油塘（淨係行平日繁忙時間）
*E23：機場（地面運輸中心） ↔ 慈雲山（南）
*E23A：機場（地面運輸中心） ↔ 慈雲山（南）
*N11：機場（地面運輸中心） ↔ 中環（港澳碼頭）（通宵服務）
*N21：機場（地面運輸中心） ↔ 尖沙咀碼頭（通宵服務）
*N21A：機場（地面運輸中心） ↔ 尖沙咀碼頭（通宵服務）
*N23：東涌站 ↔ 慈雲山（北）（通宵服務）
*N26：東涌站 ↔ 油塘（通宵服務）
*N29：東涌站 ↔ 將軍澳（康盛花園）（通宵服務）

## 參攷

## 參閱
*香港巴士
*香港交通

## 出面網頁

*城巴 - 機場/迪士尼樂園服務
部首

**部首**，係漢字分類法。漢字會跟形義分部，每一部最基本形義嘅一個字做頭，就做部首，而部名就跟部首隻字。

部首係大漢時，許慎寫《說文解字》所創。說文解字嘅部首叫說文部首，有540隻。

家下多數漢字典嘅部首，係大清寫嘅《康熙字典》嘅部首，叫康熙部首，有214隻。佢係跟大明時，梅膺祚所編纂之《字彙》。康熙部首唔再拘泥意思為原則，將一啲少字嘅部打散，分去唔同部入便，所以康熙部首可以慳好多部首，唔使分得散咁難查。重有，部首之後再計字劃數，更加方便查字。不過因為無咁講究意思，有時某啲字塞入去嘅部，係有啲九唔搭八。

中國大陸同日本都行減筆字，所以有啲字個形，好難搵康熙部首塞落去。甚至有啲部首連字都變埋，更加難歸部。中國大陸出版嘅大多數字典係跟拼音排，部首衹係用來做索引，所以同一個字有可能會喺幾個部首底下搵到。而喺日本，點歸部就睇本字典點分法。
瞓捩頸

**瞓捩頸** 或者 **睏捩頸**（粵拼：fan3 lai6(2) geng2），有啲人用懶音讀成「瞓矮頸」，國語叫**落枕**，西醫叫**急性頸椎關節周圍炎**（），係一種瞓完覺之後條頸又痛有哽嘅現象。症狀同埋岋頭、擰頭，彎頸嘅時候都痛，郁得緊要重會劇痛，有啲人甚至連食嘢、飲水、講嘢、做嘢，郁手或者舉手呢啲小動作，都會好痛。

## 註

## 拎
*Be careful of acute fibrositis
說文部首

**說文部首**係指大漢時，許慎寫《說文解字》，裏便嘅字，根字形音義嘅歸類。呢種歸類叫部首，係許慎首創。

## 部首
### 弟一
一、丄、示、三、王、𤣩（玉）、玨（珏）、气（氣）、士、丨、屮、艸、蓐、茻。

### 弟二
小、八、釆、半、牛、犛、告、口、凵、吅、哭、𧺆（𣥚、走）、止、撥（癶）、步、此、正、是、辵、彳、廴、㢟、行、齒、牙*、足（⻊）、疋、品、龠、冊。

### 弟三
㗊、舌、干、𧮫（谷）、只、㕯、句、丩、古、十、卅、言、誩、音、䇂、丵、菐、𠬞、𠬜、共、異、舁、𦥑、䢅、爨、革、鬲、䰜、爪、丮、鬥、又、𠂇、史、支、𦘒、聿、畫、隶、臤、臣、殳、殺、𠘧、寸、皮、㼱、攴、教、卜、用、爻、㸚

### 弟四
𡕥、目、䀠、眉、盾、自、白、鼻、皕、習、羽、隹、奞、萑、𦫳、𥄕、羊、羴、瞿、雔、雥、鳥、烏、𠦒、冓、幺、𢆶、叀、玄、予、放、𠬪、𣦼、歺、死、冎、骨、肉、筋、刀、刃、㓞、丯、耒、角

### 弟五
竹、箕、丌、左、工、㠭、巫、甘、曰、乃、丂、可、兮、号、亏、旨、喜、壴、鼓、豈、豆、豊、豐、䖒、虍、虎、虤、皿、凵、去、血、丶、丹、青、井、皀、鬯、食、亼、會、倉、入、缶、矢、高、冂、𩫖、京、亯、㫗、畗、㐭、嗇、來、麥、夊、舛、舜、韋、弟、夂、久、桀

### 弟六
木、東、林、才、叒、之、帀、出、𣎵、生、乇、𠂹、𠌶、華、𥝌、稽、巢、桼、束、㯻、囗、員、貝、邑、𨛜

### 弟七
日、旦、倝、㫃、冥、晶、月、有、朙、囧、夕、多、毌、𢎘、𣐺、𠧪、齊、朿、片、鼎、克、彔、禾、秝、黍、香、米、毇、臼、凶、朩、𣏟、麻、尗、耑、韭、瓜、瓠、宀、宮、呂、穴、㝱、疒、冖、𠔼、冃、㒳、网、襾、巾、巿、帛、白、㡀、黹

### 弟八
人、𠤎、匕、从、⽐、北、丘、㐺、𡈼、重、臥、身、㐆、衣、裘、老、毛、毳、尸、尺、尾、履、舟、方、儿、兄、兂、皃、𠑹、先、禿、見、覞、欠、㱃、㳄、旡

### 弟九
頁、𦣻、面、丏、首、𥄉、須、彡、彣、文、髟、后、司、卮、卩、印、色、卯、辟、勹、包、茍、鬼、甶、厶、嵬、山、屾、屵、广、厂、丸、危、石、長、勿、冄、而、豕、㣇、彑、豚、豸、𤉡、易、象

### 弟十
馬、𢊁、鹿、麤、㲋、兔、萈、犬、㹜、鼠、能、熊、火、炎、黑、囪、焱、炙、赤、大、亦、夨、夭、交、尣、壺、壹、幸、奢、亢、夲、夰、大、夫、立、竝、囟、思、心、惢

### 弟十一
水、沝、瀕、部、く、巜、川、泉、灥、永、𠂢、谷、仌、雨、雲、魚、𩺰、燕、龍、飛、非、卂

### 弟十二
𠃉、不、至、西、鹵、鹽、戶、門、耳、𦣞、手、𠦬、女、毋、民、丿、𠂆、乁、氏、氐、戈、戉、我、亅、珡、乚、亡、匸、匚、曲、甾、瓦、弓、弜、弦、系、糸

### 弟十三
素、絲、率、虫、䖵、蟲、風、它、龜、黽、卵、二、土、垚、堇、里、田、畕、黃、男、力、劦

### 弟十四
金、幵、勺、几、且、斤、斗、矛、車、𠂤、𨸏、𨺅、厽、四、宁、叕、亞、五、六、七、九、禸、嘼、甲、乙、丙、丁、戊、己、巴、庚、辛、辡、壬、癸、子、了、孨、𠫓、丑、寅、卯、辰、巳、午、未、申、酉、酋、戌、亥
康熙部首

**康熙部首**係《康熙字典》嘅部首，係大部份唐字典部首嘅藍本。

康熙部首有214個，為咗方便查詢，部首係跟筆劃區分。

## 部首
:一畫
::一、丨、丶、丿、乙（乚）、亅
:二畫
::二、亠、人（亻）、儿、入、八、冂、冖、冫、几、凵、刀（刂）、力、勹、匕、匚、匸、十、卜、卩、厂、厶、又
:三畫
::口、囗、土、士、夂、夊、夕、大、女、子、宀、寸、小、尢、尸、屮、山、巛（川）、工、己（已巳㔾）、巾、干、幺、广、廴、廾、弋、弓、彐（彑⺕）、彡、彳
:四畫
::心（忄⺗）、戈、戶、手（扌）、支、攴（攵）、文、斗、斤、方、无（旡）、日、曰、月、木、欠、止、歹（歺）、殳、毋（母）、比、毛、氏、气、水（氵氺）、火（灬）、爪（爫）、父、爻、爿、片、牙、牛、犬（犭）
:五畫
::玄、玉（⺩）、瓜、瓦、甘、生、用、田、疋（⺪）、疒、癶、白、皮、皿、目、矛、矢、石、示（礻⺬）、禸、禾、穴、立
:六畫
::竹、米、糸（糹）、缶、网（罒罓⺳）、羊、羽、老（耂）、而、耒、耳、聿（⺻）、肉（⺼）、臣、自、至、臼 （𦥑）、舌、舛、舟、艮、色、艸（艹）、虍、虫、血、行、衣（衤）、襾（覀西）
:七畫
::見、角、言（訁）、谷、豆、豕、豸、貝、赤、走、足（⻊）、身、車、辛、辰、辵（辶⻌⻍）、邑（右邊阝）、酉、釆、里
:八畫
::金（釒）、長（镸）、門、阜（左邊阝）、隶、隹、雨、青、非
:九畫
::面、革、韋、韭、音、頁、風、飛、食（𩙿飠）、首、香
:十畫
::馬、骨、高、髟、鬥、鬯、鬲、鬼
:十一畫
::魚、鳥、鹵、鹿、麥、麻
:十二畫
::黃、黍、黑、黹
:十三畫
::黽、鼎、鼓、鼠
:十四畫
::鼻、齊
:十五畫
::齒
:十六畫
::龍、龜
:十七畫
::龠

## 康熙部首解釋及讀音表

## 注
米格爾·德·塞萬提斯

**米格爾·德·塞萬提斯**（；本名，家下讀；）係西班牙小說作家、詩人同劇作家。佢出名作品係《唐吉訶德》，係譽為西洋文學大作。

佢大部分嘅人生都喺窮困同埋冇人知嘅情況下過活，導致佢好多早期嘅作品都失傳。雖然係咁，佢嘅影響同文學貢獻係顯示咗西班牙文通常會被稱為「塞萬提斯嘅語言」

1569年，塞萬提斯被迫離開西班牙，搬去羅馬，喺嗰度佢喺一位樞機主教嘅家庭工作。1570年，佢加入咗西班牙海軍嘅步兵團，並喺1571年10月嘅勒班陀戰役中嚴重受傷，失去咗左手同手臂嘅功能。佢一直做士兵直到1575年，當時佢俾巴巴里海盜捉咗；經過五年囚禁後，佢俾贖返自由，回到馬德里。

佢第一本有重大影響力嘅小說《加拉太人》喺1585年出版，不過佢繼續做採購代理，後來轉做政府嘅收稅人。1605年，佢嘅代表作《唐吉訶德》第一部分出版，第二部分喺1615年出版。其他作品包括十二篇《典範小說集》；一首長詩《帕那索斯之旅》；同埋《八齣喜劇同八齣幕間劇》。小說《佩爾西萊斯同西希蒙達嘅歷險》喺1616年佢死後出版。

根據當地嘅傳統，塞萬提斯曾經喺西班牙中部 Argamasilla de Alba 村到坐過監，而個監獄係一個山竉改建（Cueva Prisión de Medrano）。佢係喺坐監期間，用個山竉嚟構思同開始寫佢最出名嘅作品《唐吉訶德》。

## 生平

儘管塞萬提斯後來出名，佢生平嘅好多細節仍然唔確定，包括佢嘅真名、背景同埋外貌。雖然佢簽名係寫作*Cerbantes*，但印刷工人就用咗*Cervantes*，最後呢個拼法變得更加普遍。喺後期生活，塞萬提斯用咗*Saavedra*呢個遠房親戚嘅姓，而唔係佢媽通常用嘅*Cortinas*。 不過歷史學家盧斯·洛佩斯·巴拉特聲稱，呢個姓來自阿拉伯方言嘅「shaibedraa」，意思係「單手」，就係佢喺俘虜期間嘅綽號。

另一個爭議係佢嘅宗教背景。有指塞萬提斯嘅父母可能都係新教徒。 安東尼·卡斯卡迪寫到：「雖然呢個家庭可能有啲西班牙貴族嘅聲譽，但佢哋經常陷入經濟困難。而且，佢哋可能係有猶太血統嘅皈依天主教嘅家庭。喺塞萬提斯嗰個年代嘅西班牙，呢個身份會令人受到官方嘅懷疑同社會嘅不信任，機會比起'舊基督徒'更少。」 據查爾斯·D·普雷斯伯格所講，認為塞萬提斯有猶太皈依者背景嘅觀點冇咩支持。 古巴作家羅伯托·岡薩雷斯·埃切瓦里亞話，呢啲關於塞萬提斯係猶太皈依者嘅說法係基於「好薄弱嘅證據」，即係塞萬提斯喺社會同經濟方面冇乜進步，而當時大部分西班牙人都冇呢啲機會，唔論佢哋係咩社會階層。

一般認為米格爾·德·塞萬提斯大概喺1547年9月29號左右喺阿卡拉德埃納雷斯出生，佢係外科理髮師羅德里戈·德·塞萬提斯同佢嘅老婆利昂諾爾·德·科爾蒂納斯（）嘅第二個仔。 羅德里戈嚟自安達盧西亞嘅科爾多瓦，佢嘅老豆胡安·德·塞萬提斯係當地一個有影響力嘅律師。

### 1547年至1566年：早年生活

羅德里戈經常欠債，搵工都成日唔順利，咁所以佢哋成家人經常搬屋。利昂諾爾嚟自阿甘達德爾雷，佢喺1593年10月去世，享年73歲；生前有法律文件顯示佢有七個仔女，識得睇書寫字，仲係個有生意頭腦嘅女強人。喺羅德里戈因欠債喺1553年10月至1554年4月期間坐監嘅時候，係利昂諾爾一個人撐起咗全家生計。

塞萬提斯嘅兄弟姊妹有安德烈斯（1543年出生）、安德莉亞（1544年出生）、盧伊莎（1546年出生）、羅德里戈（1550年出生）、瑪格達萊娜（1554年出生）同胡安。佢哋住喺科爾多瓦直到1556年，當時佢老爺過咗身。由於唔清楚嘅原因，羅德里戈冇喺佢老爺遺囑入面攞到乜嘢利益，之後呢家人就失蹤咗，直到1564年羅德里戈喺西維爾提起訴訟。

當時西維爾正處於經濟繁榮期，羅德里戈替佢個大佬安德烈斯管理租賃房屋，安德烈斯係個小法官。有人認為塞萬提斯有可能喺耶穌會喺西維爾開辦嘅學校讀書，嗰度其中一個老師係喺1561年由科爾多瓦轉嚟嘅耶穌會劇作家佩德羅·巴勃羅·阿塞維多。 不過，法律紀錄顯示佢老豆再次負債，於1566年全家搬咗去馬德里。

## 疑似肖像

冇一幅獲認證嘅塞萬提斯肖像存在。最常同呢位作家聯繫嘅肖像係傳俾胡安·德·哈烏雷吉嘅，但係兩個名都係後加嘅。 普拉多博物館入面嗰幅埃爾·格列柯嘅畫，名叫「無名紳士肖像」，有人話「可能」係塞萬提斯嘅肖像，但係冇證據支持呢個講法。 有人提出埃爾·格列柯嘅另一幅畫「手撫胸口嘅紳士」可能係塞萬提斯嘅肖像。

不過，普拉多博物館本身雖然提過「有人提出呢幅肖像可能係塞萬提斯」， 甚至「可能係埃爾·格列柯嘅自畫像」， 但佢哋繼續講：「無疑，最有說服力嘅建議係將呢個人物同第二代蒙特馬約爾侯爵胡安·德·席爾瓦·伊·德·里韋拉聯繫起來。佢係埃爾·格列柯嘅同時代人，被菲利普二世委任為托萊多城堡嘅軍事指揮官同王室首席公證人，呢個身份可以解釋佢手勢嘅莊嚴，好似喺宣誓嘅樣。」

西班牙國家圖書館入面嗰幅路易斯·德·馬德拉索喺1859年畫嘅肖像，係憑佢想象出嚟嘅。 出現喺西班牙歐元硬幣0.10歐元、0.20歐元同0.50歐元上面嘅圖像係根據1905年製造嘅半身像嚟嘅。

## 著作
*《唐吉訶德》（Don Quixote）
*《加拉太人》（La Galatea）
*《典範小說集》（Novelas ejemplares）
*《帕那索斯之旅》（Viaje del Parnaso）
*《八齣喜劇同八齣幕間劇》（Ocho comedias y ocho entremeses）
*《佩爾西萊斯同西希蒙達嘅歷險》（Los trabajos de Persiles y Sigismunda）

## 疏仕

## 文獻
蕭伯納

**蕭伯納**（**George Bernard Shaw**，），係愛爾蘭劇作家。1925年得到諾貝爾文學獎，喜劇《賣花女》（*Pygmalion*）俾 Alan Lerner 改編做音樂劇《窈窕淑女》（*My Fair Lady*），之後窈窕淑女又俾荷里活改編做同名電影。

## 作品
* 《鰥夫嘅房產》（*Widowers' Houses*）
* 《聖女貞德》（*Saint Joan*）
* 《賣花女》
* 《魔鬼門徒》（*The Devil's Disciple*）
* 《人與超人》（*Man and Superman*）
* 《傷心之家》（*Heartbreak House*）
* 《華倫夫人嘅職業》（*Mrs Warren's Profession*）
* 《巴巴拉少校》（*Major Barbara*）
* 《蘋果車》（*The Apple Cart*）
* 《醫生兩難》（*The Doctor's Dilemma*）

## 中國遊
話說，蕭伯納去過香港上海，一九三三年二月十一號，上過|山頂、去過文武廟、銅鑼灣天后廟，喺香港大學講過書，同何啟東食過飯。之後去上海，見過魯迅、蔡元培幾個。

## 參考
非洲大蝸牛

**非洲大蝸牛**（*Achatina fulica*）係一種大型嘅蝸牛。

## 生境
非洲大蝸牛係非洲東部（尤其係肯雅同坦桑尼亞）嘅原生物種。但亦可以喺其他亞洲熱帶地方搵到。佢係一種高度入侵種生物。多數喺農地、次生林、濕地等生境出現。一啲地方（例如香港），原本係由新加坡呢個非本土物種，特登當食物咁引入中國，然後先嚟到香港等地。

## 食啲乜
佢哋係植物嘅消耗者，包括生果、蔬菜等，但有時會食沙，動物屍體裏面啲骨，甚至同類蝸牛殼。

## 攷

## 睇埋
*香港無脊椎動物
*香港生態
領角鴞

**領角鴞**（*Otus lettia*）係一種廣泛分布喺亞洲東南部至東部嘅貓頭鷹。

## 參考
*《香港鳥類攝影圖鑑》
* *Birds of India* by Grimmett, Inskipp and Inskipp, ISBN 0-691-04910-6
* *Owls of the Northern Hemisphere*, Karel Voous, ISBN 0-00-219493-7

## 睇埋
*香港鳥類
藪貓

**藪貓** (sau2 maau1)（*Leptailurus serval*）係一種中等體型嘅貓科動物。佢同非洲金貓有啲親緣關係。

### 亞種
* **Leptailurus serval serval**：南非開普省 
* **Leptailurus serval beirae**：莫三鼻給 
* **Leptailurus serval brachyura**：西非、撒哈拉沙漠以南、埃塞俄比亞 
* **Leptailurus serval constantina**：阿爾及利亞（瀕危） 
* **Leptailurus serval hamiltoni**：南非德蘭士瓦東部 
* **Leptailurus serval hindeio**：坦桑尼亞 
* **Leptailurus serval ingridi**：納米比亞、波茨華拿南部、津巴布韋 
* **Leptailurus serval kempi**：烏干達 
* **Leptailurus serval kivuensis**：剛果 
* **Leptailurus serval liposticta**：安哥拉北部 
* **Leptailurus serval lonnbergi**：安哥拉南部 
* **Leptailurus serval mababiensis**：波茨華拿北部 
* **Leptailurus serval robertsi**：南非德蘭士瓦西部 
* **Leptailurus serval togoensis**：多哥、貝寧 

## 捕食對象
藪貓主要捉老鼠食，但佢哋有時捕食野兔、蹄兔、雀、爬行類、昆蟲、魚同蛙。重有報導話，藪貓可能會捉體型較大嘅動物，例如羚羊，但係藪貓九成嘅獵物體重都唔超過200克。藪貓食嘢非常快。

## 習性
藪貓主要以垂直奔跳捉動物，用佢哋對大耳仔，聽住草原上嚙齒類動物嘅行動（尤其係挖窿）。藪貓捕獵效率好高，成功率超過 50%，而一般貓科動物只有10% 左右。

每胎生 1-5 隻仔，2-3 仔居多，生仔一般用土豚嘅洞穴，或者灌木地下嘅空地。幼小嘅藪貓有時俾豹或者其他大型捕獵者捉嚟食，不過佢哋最大嘅威脅都係人類。因為啲皮毛又靚又貴，好多人為咗咁偷獵藪貓。現時西非同東非嘅藪貓數量重較多，但南非撒哈拉沙漠以北嘅藪貓已經非常稀少，瀕臨滅絕。

## 文化
喺意大利，藪貓係托馬西家族嘅象徵。

## 保育
非洲好耐之前已經有養藪貓嘅記錄，早喺古埃及年代已有祭司當佢哋係神明咁養。

好多國家（尤其係美國），藪貓被當作寵物馴養。一啲具有馴養經驗嘅人提供的報告表明，藪貓比家貓更加聰明、活潑。此外，有一啲藪貓公被用來同家貓雜交。

香港動植物公園喺1980 到 1990年代亦有養過藪貓，但時間唔耐。

## 參考

## 睇埋

* 貓科
* 南非哺乳動物
獴科

**獴科**（學名 Herpestidae）係哺乳綱食肉目嘅一科，包括各種獴。最新嘅分類方法只包括獴亞科一個亞科。

好多人都以為佢係松鼠之類嘅動物，但分類上獴同果子狸有啲親緣關係。廸士尼電影《獅子王》（Lion King）裏面，家喻戶曉嘅「丁滿」，其實就係獴嘅一種［狐獴（貓鼬）Suricata suricatta］。

## 分類
* 沼澤獴屬 Atilax 
** 沼澤獴 Atilax paludinosus 
** 臭獴屬 Bdeogale 
** 毛尾臭獴 Bdeogale crassicauda 
** 傑氏臭獴 Bdeogale jacksoni 
** 黑腿臭獴 Bdeogale nigripes 
* 長毛獴屬 Crossarchus 
** 剛果長毛獴 Crossarchus alexandri 
** 安氏長毛獴 Crossarchus ansorgei 
** 暗長毛獴 Crossarchus obscurus 
** 扁頭長毛獴 Crossarchus platycephalus 
* 筆尾獴屬 Cynictis 
** 筆尾獴 Cynictis penicillata 
* 草原獴屬 Dologale 
** 草原獴 Dologale dybowskii 
* 貂獴屬 Galerella 
** 貂獴 Galerella flavescens 
** 蓬灰貂獴 Galerella pulverulenta 
** 草地貂獴 Galerella sanguinea 
** 納米比亞獴 Galerella swalius 
* 侏儒獴屬 Helogale 
** 索馬利亞侏獴 Helogale hirtula 
** 侏儒獴 Helogale parvula 
* 獴屬 Herpestes 
** 短尾獴 Herpestes brachyurus 
** 灰獴 Herpestes edwardsii 
** 褐獴 Herpestes fuscus 
** 埃及獴 Herpestes ichneumon 
** 紅頰獴 Herpestes javanicus 
** 長鼻獴 Herpestes naso 
** 水獴 Herpestes palustris 
** 領獴 Herpestes semitorquatus 
** 赤獴 Herpestes smithii 
** 食蟹獴 Herpestes urva 
** 紋頸獴 Herpestes vitticollis 
* 白尾獴屬 Ichneumia 
** 白尾獴 Ichneumia albicauda 
** 庫氏獴屬 Liberiictus 
** 庫氏獴 Liberiictis kuhni 
* 縞獴屬 Mungos 
** 甘比亞縞獴 Mungos gambianus 
** 縞獴 Mungos mungo 
* 塞氏獴屬 Paracynictis 
** 塞氏獴 Paracynictis selousi 
* 梅氏獴屬 Rhynchogale 
** 梅氏獴 Rhynchogale melleri 
* 細尾獴屬（狐獴屬）Suricata 
** 狐獴（貓鼬）Suricata suricatta 

以下幾屬過去歸爲獴科，而家被分入Eupleridae科：

* 環尾獴屬 Galidia 
** 環尾獴 Galidia elegans 
** 寬尾獴屬 Galidictis 
** 寬尾獴 Galidictis fasciata 
** 大寬尾獴 Galidictis grandideri 
* 窄紋獴屬 Mungotictis 
** 窄紋獴 Mungotictis decemlineata 
** 純色獴屬 Salanoia 
** 純色獴 Salanoia concolor
沼蛙

**沼蛙**（***Rana guentheri***），又叫**青腰拐**，係一種常見嘅青蛙。主要喺夜晚出沒。叫聲好似狗吠聲，非常易認。佢哋最鍾意食曱甴，蟋蟀同蚯蚓。

如果同其他青蛙困埋一齊養，沼蛙會分泌一啲毒液出嚟毒死其他青蛙。

## 資料來源
《蛙蛙世界：香港兩棲動物圖鑑》

## 參閱
* 香港兩棲類
* 香港生態
委內瑞拉

**委內瑞拉**（；，讀//）係南美洲一國，官名（）。首都係卡拉卡斯。

委內瑞拉響南美洲北岸，對住加勒比海，有大陸部份同一啲島。佢東邊係圭亞那，南邊係巴西，西邊係哥倫比亞，而加勒比海度，就對住一眾島國。

委內瑞拉喺北半球，好近赤道，係熱帶地方。

## 歷史
查韋斯喺1999年上任委內瑞拉總統，2013年喺任內逝世。之後由馬杜羅繼任，但係全國代表大會議長胡安·瓜伊多喺2019年1月自己宣誓就任委內瑞拉臨時總統，瓜伊多得到美國承認佢嘅臨時總統地位。

自從馬杜羅上任後，多咗好多委內瑞拉人離開委內瑞拉。聯合國難民署同國際移民組織喺2019年6月7號宣佈，已經有400萬委內瑞拉國民離開咗委內瑞拉。由2015年至2022年，有超過700萬委內瑞拉人離開咗委內瑞拉。

2026年1月3號，美國襲擊委內瑞拉，將馬杜羅捉拿返美國受審，時任委內瑞拉副總統 Delcy Rodríguez 就任臨時總統。

## 地理
世界最長嘅山脈安第斯山脈由委內瑞拉境內開始，由南到北綿延整個南美洲。

## 經濟
委內瑞拉經濟依賴出口石油。

2019年1月底美國宣佈對委內瑞拉國有石油公司實施制裁以來，中國一直係委內瑞拉原油最主要入口國。2019年上半年，中國入口委內瑞拉原油867萬噸，約佔中國原油總入口量3.5%。不過，特朗普8月初以行政命令加強制裁委內瑞拉馬杜羅政府，其中包括凍結委內瑞拉政府在美資產，揚言懲罰繼續同委內瑞拉保持業務往來嘅公司。之後，中國改咗原有買油計劃。8月，中國石油天然氣集團公司停咗買同運委內瑞拉原油。彭博社報導，中石油原計劃8月份買500萬桶委內瑞拉原油。路透社引述消息人士話，中方擔心，假如係都要繼續買委內瑞拉原油，難免俾特朗普政府制裁打擊。美國駐中國使館為此試過同中石油溝通。中方暫停買同運委內瑞拉原油，似乎同美方溝通有關。

## 參考

## 出面網頁

* 
* 
* 
* 
* 
*
玉山

**玉山**係臺灣最高嘅山，響南投縣、嘉義縣、高雄市交界。

山高3952米。日本佔領臺灣嗰時，測到座山高過富士山，所以叫佢**新高山**。 

玉山嗰頭劃做玉山國家公園。

## 拎
* 玉山國家公園官方網站
* 玉山：台灣嘅屋脊
* 台灣百岳經緯度
* 世界新七大自然奇觀投票頁 - 玉山

類:臺灣嘅山
搖滾樂

**搖滾樂**（英文**Rock music**），係一種音樂類型。呢種音樂係喺1940年代尾到1950年代初響美國發展出嚟，即係而家人稱嘅樂與怒（英文**rock and roll**或者**rock 'n' roll**），之後再散播到全世界。

傳統嘅搖滾樂係由一到兩枝電結他組成，一支做帶住(one lead)，一支做節奏（one rhythm），仲有低音大提琴或1950年代中以後嘅低音電結他，另外仲會有一套鼓（drum kit）。最早嘅搖滾樂由鋼琴或者色士風帶住，而去到1950年代中後期都變晒用結他。
Rock and roll

**Rock and roll**（搖滾）係一種音樂類型，起源喺1940年代尾嘅美國，1950年代開始流行。Rock and roll結合咗嗰陣流行嘅藍調、鄉村音樂、爵士樂、同埋福音音樂。Rock and roll直到1950年代後期先定型做一種獨立嘅音樂流派，嗌**[[搖滾樂]]**。

## 拎
* The History of Rock'n'Roll 1954 - 1963
樂與怒

《**樂與怒**》係香港搖滾樂隊Beyond出嘅第9張粵語專輯，亦係樂隊主音歌手黃家駒意外過世前最後一張參與嘅唱碟。

## 簡介
《樂與怒》係一張講究搖滾精神同實力嘅唱片，Beyond對呢張唱碟非常滿意，喺錄音同編曲上都更自由，1993年5月初由日本返回香港宣傳本唱碟，5月2號喺香港電台搞咗一場Unplugged Live（原音樂演唱會），並接受電台嘅訪問，期間透露一啲心底話。樂隊喺5月27號喺馬來西亞吉隆坡都搞咗另一場Unplugged演唱會，並喺演唱會尾段宣佈計劃喺1994年頭返返當地搞一次更大型嘅演唱會，於是完咗香港同馬來西亞嘅宣傳，好快返到日本做嘢，1993年係Beyond成立十週年，年底打算喺香港搞一場紀念十週年嘅大型演唱會，點知個幾月後黃家駒就意外走咗。

## MV

### 華納天碟MV版本
由華納唱片（香港）嘅專屬YouTube頻道「Timeless 天碟」上傳

### 滾石版本
為懷念黃家駒，滾石唱片製作咗《海闊天空》另外一個版本的MV。

## 獎
*1993年度十大中文金曲頒獎典禮
**「十大中文金曲」：《海闊天空》
*1993年度叱咤樂壇流行榜頒獎典禮
**「叱咤樂壇我最喜愛的本地創作歌曲大獎」：《海闊天空》
*2010年華語金曲獎30年經典評選
**「30年30碟」
**「30年30歌」：《海闊天空》

## 攷
陝西歷史博物館

**陝西歷史博物館**，係中國現代建築嘅大型博物館，屬國家級，嚮陝西省西安市小寨東路91號，即係大雁塔嘅西北邊。嚟個博物館嚮中國經濟改革開放後開始籌建，1991年6月20號開放使用。

陝西歷史博物館主要展覽周朝、秦朝、漢代、唐朝4個朝代人文歷史。展品有幾十萬件，好多都係堅野，係陝西當地陵墓考古出土文物。

而家，政府為咗改善人民質素，所以宣佈免費開放畀公眾入場參觀，每日限額3千人次，依次優先供團體同埋旅遊團申請，當地人民可以嚮派票處等執死雞，所以每逢放假，遊人唔少。

## 出邊參考
* 陝西歷史博物館官方網址
* 陝西歷史博物館(相片集)
* 陝西歷史博物館位置圖
秒

**秒**原本係禾芒，即係禾尖，後尾引伸做細。

## 單位
因為秒係細咁解，亦借來做細嘅單位。

### 時間
秒係一分嘅六十分之一。

### 角度
秒係一分嘅六十分之一。
Second

**Second**喺英文嚟講，大多數都係「第二」或「秒」噉解。佢可以係：

*SECOND (OOM專輯)：日本OOM樂隊喺2006年出嘅一份專輯。
*2nd (CHAGE專輯)：日本歌手CHAGE喺1998年出嘅一份專輯。
*Second (Baroness專輯)：美國Baroness樂隊喺2005年出嘅一份專輯。
*Second (The Rasmus專輯)：美國The Rasmus樂隊喺1996年出嘅一份專輯。
秒鐘

:*秒嘅其他意思，可以睇[[秒]]。*

**秒**（，）係國際單位制量度時間嘅基本單位，符號**s**。有時會用英文縮寫**sec.**。

國際單位制前綴經常同秒結合以做更細微嘅劃分，例如ms（毫秒，千分之一秒）、µs（微秒，百萬分之一秒）同ns（納秒，十億分之一秒）。雖然國際單位制前綴可以用嚟表示秒嘅倍數，例如ks（千秒）、Ms（百萬秒）同Gs（吉秒，十億秒），但實際上好少咁用，大家都係習慣用60進位嘅時同分，同24進位嘅日作為秒嘅擴充。

## 世界公認嘅秒
而家國際單位制對秒嘅定義出自喺1967年嘅第13屆國際度量衡大會。1秒即係：銫133原子基態嘅兩個超精細能階間躍遷對應輻射嘅9,192,631,770個週期嘅持續時間。呢個定義提到嘅銫原子必須喺絕對零度時係靜止嘅，而且地面上嘅環境係零磁場。喺呢個情況下被定義嘅秒，同天文學上嘅曆書時所定義嘅秒係等效嘅。

秒嘅國際標準符號係s。

## 同其他時間單位嘅關係
1 國際秒相當於：

* 1/60 分
* 1/3,600 小時
* 1/86,400 日 （國際天文聯合會嘅時間單位）
* 1/31,557,600 儒略年（國際天文聯合會嘅時間單位）

## 參考
Sec

**sec**，拉丁字母串字，可以指：

* 秒 (時間)，英文second減筆
* 正割，英secant滅筆，亦為數學符號
金錢龜

**金錢龜**（***Cuora trifasciata***），又叫**三線閉殼龜**，係一種原產中國南部嘅烏龜。

## 睇埋
*香港爬蟲類
*香港生態
滑鼠蛇

**滑鼠蛇**又叫**水律**，**南蛇**（*Ptyas mucosus*）係一種冇毒嘅蛇，但係脾氣都幾暴躁。

## 分布
中國（福建、廣東、海南、廣西、西藏、香港），台灣，印度， 斯里蘭卡，印尼，爪哇，泰國，俄羅斯，越南。

## 資料來源
*《追蹤蛇影：香港陸棲毒蛇圖鑑》

## 睇埋
*香港生態
*香港爬蟲類

## 相

Image:AB083_Ptyas_mucosos.JPG|蛇頭
Image:AB084_Ptyas_mucosos.JPG|掔大口
Image:AB085_Ptyas_mucosos.JPG|Top view of head.
Image:AB086_Ptyas_mucosos.JPG|View of temporals.
Image:AB087_Ptyas_mucosos.JPG|Underside of head.
Image:AB088_Ptyas_mucosos.JPG|Belly of snake.
Image:AB089_Ptyas_mucosos.JPG|Body & scales.
Image:AB090_Ptyas_mucosos.JPG|Body & scales.
Image:AB091_Ptyas_mucosos.JPG|Body & scales.
Image:AB092_Ptyas_mucosos.JPG|Long tail of Rat Snake.
Image:AB093 Ptyas mucosos Temporals.JPG|Temporals indicated.


## 資料來源
* Günther, A. 1898 Notes on Indian snakes in captivity. Ann. Mag. Nat. Hist. (7) 1: 30
* Lazell, J.D. 1998 Morphology and the status of the snake genus "Ptyas". Herpetological Review 29 （3）: 134
聖士提反女子中學

**聖士提反女子中學**（****）係香港一間中學，由英國海外傳道會嚮1906年創辦。

聖士提反女子中學原址嚮中環堅道27號，因為1918年汕頭大地震受損。嚮1923年搬去上環半山區列堤頓道2號。校舍已經列為香港法定古蹟。嚮香港日治時期曾經由日軍佔用，做過間諜訓練中心。

## 舊生
*范徐麗泰：香港立法會前主席、全國人民代表大會香港區常務委員
*葉劉淑儀：香港政府保安局前局長、匯賢智庫創辦人
*蘇施黃：香港商業電台DJ、電視節目主持人、食家
*王沛然：有線電視新聞台主播及財經資訊台節目主持人
*吳君如：香港電影演員，電視、電台節目主持
*吳佩賢（朱薰）：香港商業電台DJ
*江欣燕：香港電視演員同歌手
*江欣慈（江希文）：歌手
*林詠琛：小說作家
*俞琤：電台工作者
*謝邱安儀：謝瑞麟珠寶（國際）有限公司主席兼行政總監
*李曹秀群（李樹培夫人）：香港立法局第一位女議員
*倪傳婧：插畫師
*陳欣妍‎：演員
*錢悅：香港女童星

## 睇埋
*聖士提反女子中學附屬小學

## 外面網頁

*聖士提反女子中學官方網頁
*聖士提反女子中學-中西區文物徑
富士山

**富士山**（；）係日本嘅最高峰，係一座活火山，喺本州中部山梨縣同靜岡縣嘅交界，管理上屬富士箱根伊豆國立公園範圍。2002年8月，日本重新測量呢一座山，確定呢座山高3775.63公尺。富士山頂成個冬天都積雪，直至第二年嘅六、七月先至溶。

## 歷史
富士山係喺離今日8萬年之前開始，到1萬5千年前左右，不斷咁噴發一啲火山灰。呢啲火山灰物質經過不斷嘅沉降，形成咗富士山，高度達到3000公尺。

有人話富士山係活火山，原因係富士山曾經有火山爆發嘅紀錄。但最近一次爆發，已經係1707年，即係江戶時代嘅事。

## 拎
Venus

**Venus**，拉丁字母串字，指：

* 金星，太陽系八大行星之一
* 維納斯，古羅馬女神一
* 女仔名
西灣河文娛中心

**西灣河文娛中心**（**Sai Wan Ho Civic Centre**）喺香港西灣河，係個文娛中心，即係社區藝術場地。原本係市政局起，家下係康文署管。

文娛中心有三層，二樓係文娛廳同音樂練習室，一樓係劇院，地下係美術室兩個同城市電腦售票網

西灣河文娛中心響正港鐵港島綫西灣河站上便。

## 出面網頁
*
開氏

**開氏**，又叫**開爾文**，係個量度温度嘅單位，屬於七個國際單位制嘅基本單位之一，符號**K**。

開氏溫標係個熱力學溫標，開氏嘅零度稱為絕對零度。1開氏定義做水嘅三相點嘅熱力學溫度（準確值 0.01°C）嘅273.16分之1。

開氏呢個名係取自喺北愛爾蘭貝爾法斯特出世嘅物理學家暨工程師威廉‧湯姆森（William Thomson, 1st Baron Kelvin）嘅頭銜（第一代開爾文男爵）。開氏同攝氏度（°C）或者華氏度（°F）唔同，佢唔使加上「度」（°）。佢主要用喺物理學上表示温度。1開氏嘅温差同1攝氏度嘅係相等。水嘅三相點減273.16K就係絕對零度（準確值 -273.15°C）。

## 參考
華氏

**華氏**（Fahrenheit）係一個表示溫度嘅系統（符號 ℉），喺美國好常用，而**華氏度**就係用來表示華氏比例裏面嘅其中一個距離，係一個度量衡。呢個度量衡可以用嚟表達一個確實嘅溫度，亦都可以表示兩個溫度之間嘅距離。華氏呢個名係取自德國科學家華倫海特（Daniel Gabriel Fahrenheit）嘅姓。

## 簡介
華氏溫標嘅規定係響標準大氣壓下，冰嘅熔點為32℉，水嘅沸點為212℉，中間有180等分，每等分為華氏1度，要轉換華氏溫度同攝氏溫度，可以用以下公式：

* 攝氏 = 5/9 乘 (華氏溫度 - 32)
* 華氏 = (攝氏)(9/5) + 32
焦耳

**焦耳**（簡稱**焦**，符號 **J**）係國際單位嘅熱量同做功單位。焦耳個名紀念英國物理學家占士焦耳。

一焦耳相等於：
* 1×10−6 兆焦耳
* 2.7778×10−7 千瓦·時
* 0.239 卡路里
* 0.000948 英國熱量單位
* 0.738 呎‧磅 力
* 1 W·s (瓦特 秒)
* 1 N·m (牛頓 米)
* 23.7 呎磅
* 10,000,000 爾格
花狹口蛙

**花狹口蛙**係一種中型蛙。身體呈三角形。全身深褐色，但兩邊有淺褐色條紋。好多人以為佢係牛蛙，因為每逢兩季，佢哋都會發出好似牛叫咁聲，其實佢同牛蛙唔同。

## 資料來源
* 《蛙蛙世界：香港兩棲動物圖鑑》

## 另見
* 香港兩棲類
* 香港生態
馬尼拉

**馬尼拉**（；菲律賓文Maynila），又叫**小呂宋**，係亞洲國菲律賓嘅首都，叫**馬尼拉市**。馬尼拉晌菲律賓最大嘅島呂宋島上面，對住馬尼拉灣。1975年，佢夾埋周圍17個城市同埋直轄市組成咗一個大都會，官方叫佢做「**馬尼拉大都會**」（Metro Manila），成個大都會人口成千萬。

馬尼拉係國內第二多人嘅城，排響舊都奎松之後。

## 氣候
馬尼拉全年濕度好高，其中12月尾至4月頭相對較乾。颱風喺6月至9月期間最多。

## 人口

## 轄區

### 帕西河以北
*岷倫洛區：全境都係唐人街嘅範圍（民族英雄黎剎、前總統拉莫斯都喺嗰度出世）；
*奎阿坡區：消費電子產品、單車、手工藝品商店集中
*三巴洛區：教育機構林立
*聖米格爾區：菲國中央部會同各國駐菲大使館同辦事處所在地
*聖尼古拉斯區：
*聖塔克魯茲區：衛生署所在地
*聖塔梅莎區：
*湯都區：人口密度最大、地域大，人口中有高比例貧民，係市內最落後嘅區

### 帕西河以南
*王城區：馬尼拉市中心以王城區為核心向外擴張發展
*艾米塔區：酒吧、沙龍、高級酒店同大型購物商場等雲集，亦係遊客觀光嘅地方
*馬拉提區：酒吧、沙龍、高級酒店同大型購物商場等雲集，亦係遊客觀光嘅地方
*帕可區：
*潘達坎區：菲律賓中央部會同各國駐菲大使館同辦事處集中區
*港區：
*聖安禮布基區：
*聖塔安娜區：

## 交通

## 相片

Fort Santiago Gate.jpg|聖地亞哥堡
0196jfQuiapo Central Church Plaza Manila Bridge Riverfvf 03.jpg|溪仔婆教堂
Malacanang palace view.jpg|馬拉坎南宮
Statue of Dr. Jose Rizal at the Luneta Park, Philippines.png|黎剎紀念碑
ManilaCityHall.jpg|馬尼拉市政廳
MuseumFilipinojf0094 28.JPG|菲律賓國家博物館
400 Year old Beauty.jpg|聖多默大學
Port of Manila.jpg|馬尼拉港
SM Mall of Asia Aerial Shot.JPG|亞洲購物中心


## 參考

## 出面網頁

* 
*
1997年死

以下係1997年死嘅人：
;2月18號
*鄧小平，93歲。
;4月21號
*馬卡帕加爾，87歲。
*新馬師曾，81歲。
;5月7號
*葉漢，澳門賭聖。
;6月4號
*黃秉槐
;7月2號
*占士史超活，89歲。
;8月31號
*戴安娜王妃，36歲。
;9月5號
*德蘭修女，87歲。
;11月12號
*張雨生，31歲。
;12月24號
*三船敏郎，77歲。
;12月25號
*，73歲。
焦

**焦**可以係：
*焦：整親之後傷口埋口嘅一塊嘢
*焦耳，國際單位嘅熱量同做功單位
*焦距，透鏡中心到焦點嘅距離
*焦氏，姓氏
*焦國，西周時期諸侯國
*燶
大佬

**大佬**可以係：

*屋企裏面，兄弟姐妹之中最大男嗰個，又叫大哥。
*黑社會嘅上層，相比「𡃁」嚟講。
*大佬 (遊戲)：電子遊戲裏頭最難打嗰隻嘢。
*阿頭別稱。
*大佬文化中嘅論資排輩。
*助語詞。例：「*大佬*，有冇搞錯呀！」
*佐治奧威爾小說《一九八四》之中大洋國嘅最高領袖。
利瑪竇

**利瑪竇**（意大利文：Matteo Ricci；），號**西泰**，又號**清江**，係意大利馬其馬塞拉塔人，本來叫做**瑪竇·勵志**。佢喺中國受士大夫嘅敬重，尊稱佢做「泰西儒士」。佢係天主教喺中國傳教嘅開拓者，亦係第一位睇中國文學，對中國典籍進行鑽研嘅西方學者。佢除咗傳播天主教教義，又廣交中國官員同社會名流，傳播西洋天文、數學、地理等科學技術同知識。佢嘅著述唔單只對促進咗中西交流，重令到日本同朝鮮半島嘅國家更加認識了解西方文明。

## 生平
### 加入耶穌會
1552年，利瑪竇喺教皇國馬切拉塔（而家意大利馬其大區）出世。佢屋企搞藥房，係嗰邊嘅名門。利瑪竇喺嗰到一路都喺一間耶穌會搞嘅中學讀書，佢老竇一直都好驚利瑪竇入耶穌會。

佢十六歲去羅馬，喺聖湯多雷亞嘅學院讀預科，嚮1571年嘅聖母升天節入耶穌會。1572年喺耶穌會開嘅羅馬學院讀哲學同神學，又同數學家克拉烏學天算，嗰陣范禮安都係佢老師。嗰段時期，佢重學咗拉丁文同希臘語，亦都識講葡萄牙語同西班牙語。

## 印度之旅
1577年，佢做咗遠東使。第二年嘅3月24號，佢同另外14個耶穌會嘅人由里斯本搭船，架船南下兜過好望角，北上經過莫桑比克之後再向東，最後佢地喺9月13號去到葡萄牙喺亞洲最重要嘅殖民地，印度果阿，船程好辛苦，喺莫桑比克上船嘅400個奴隸死咗13個。

初，瑪竇聞沙勿略所志，以為東國之人皆好其道。及抵，覺其言過也，故遺書瑪菲曰：「查印度、日本紀事圖冊，多有誤焉。」然會士於印度見景教徒，且日本人多好其道，瑪竇遂振。在印度四年，瑪竇又學人文學，習神學。一五八零年七月廿六晉鐸後，主傳東土之民歐洲事，上書曰：「若不以我道化之，使其學而有用，僕憂東土之民恨我，使我等所為，盡成泡影。」

一五八一年，東方總巡察使禮安求人可佈教大明者，羅明堅舉瑪竇。遂於一五八二年、萬曆十年，應召東來。夏，抵澳門。瑪竇在澳門習漢語文，以求言語通於華人，便於佈教。時天正遣歐使節團自日本西來，欲道澳門西行，故瑪竇亦淺習日本語。既通漢語，乃學華人以單字為姓，遂改利氏。

十一年，瑪竇並明堅准入居廣東肇慶。時瑪竇以為華人崇佛，乃稱自天竺來，剃髮，衣袈裟，語廣東吏民曰：「吾等自西來，欲居中國，侍天主而終。」瑪竇不言佈教之事，以防被逐。又攜歐洲書物，華人大奇。初抵中華，瑪竇驚文物之盛，曰：「中華之偉盛，除未奉天主，實無敵於世……中華非一國也，乃一天下也……柏拉圖烏托邦，實存於中土乎！」又觀中國醫、算、星相、物理之學，知華人向不重格致之學也。

同年八月，立僊花寺於肇慶，始是佈教。初，教士力習漢語，行漢人禮俗，以求同於吏民。寺中初立聖母像，官吏佛僧，多跪拜之，瑪竇等喜，而不知此乃中國人之禮也。後恐華人以其神為女身，乃改立基督像。

十二年，瑪竇制《山海輿地全圖》，同年付梓，中國人始識域外地理。並以華人問學時，兼講教義。又譯《十誡》、《天主經》、《聖母贊歌》，著《教理問答書》。自是中國士民，有問天主教於瑪竇者。時明堅著《天主實錄》，以漢文解明教義，瑪竇贈之問教者。然中國人皆以其佛教之支流，而不知天主教也。瑪竇在肇慶，收士人瞿太素為弟子，始結交儒士。

十七年，廣東總督欲得瑪竇居，遂北遷韶州，會明堅返歐，而同行會士麥安東、石方西又卒於韶州。自是瑪竇孑然在華，惟太素助之。先是譯《幾何原本》，後為引見要吏，贈之西洋之物。瑪竇乃日顯，嘗受邀至南雄。瑪竇在韶，習通《四書》，又譯為拉丁，以便西佈華化。太素為引見日多，瑪竇方知中華所尊者非佛，實儒也。遂請禮安以蓄鬚易服，許之。自廿二年改衣儒服。

廿三年，瑪竇以故北上南京，不及留駐，乃返。至南昌，准其客居。廿四年瑪竇以西洋曆法，測知日蝕，一時聲名大噪，結交儒士，且受建安王禮待。瑪竇回報耶穌會曰：「吾之所以顯名，實土人未嘗見西洋人。中國人素奇西洋技法，且以吾有過目不忘之法，又通煉金之術，爭相求教；佈教以儒經，亦得其心，更有求天主教者也。」瑪竇乃著《西洋記法》授不忘之術，又以漢文入文，得《交友論》，士人多稱之。翌年，禮安舉瑪竇為中華教省之首，主佈道之事，又瑪竇覲明皇帝，求其護教，並備貢品以助瑪竇。

既得新命，瑪竇思北向。尋王忠銘北調，示可攜瑪竇等北往。廿六年，瑪竇並郭居靜隨忠銘北上，秋抵京師。時日寇朝鮮，瑪竇等以外國人，不得久居，盤纏又盡，住一月而返。明年春抵南京。太素仍為引見，瑪竇在南京，結交葉向高、李贄、徐光啟等，皆求西洋技術者，而光啟終受洗入教。瑪竇與大報恩寺僧雪浪論辯，雪浪不敵。又建石鼓路天主教堂，使南京為佈教要地。

廿八年，瑪竇攜教士龐迪我二詣京師。翌年春抵，得以謁見明神宗，獻十字架、自鳴鐘、《聖經》、《坤輿萬國全圖》、西洋琴等。乃詔准瑪竇等長居京師。瑪竇乃以西學納交於士大夫，談論天主、靈魂、天堂、地獄之事。又撰新書，得士子青眼，尊稱之**泰西儒士**。士人入教者不鮮。

卅八年，瑪竇病薨，賜葬平則門外滕公柵欄，今仍見，湯若望、南懷仁在其左右。遺言指龍華民接掌教務。時已有教徒二千五百餘。

瑪竇以一人之力，兼習儒經，明曉中國禮俗，得士子之心，而教傳於一時。崇禎末，明皇后嘗致書教皇，以其將受洗，求教皇助抗滿洲，永曆帝亦有遣使教廷者。可見瑪竇佈教，得盡中國上下，來華教士，多以其法傳道，稱「利瑪竇規矩」。其次瑪竇使西學初入中原，一時學風蔚盛。曆法、炮術得以日善。西學東漸即起於瑪竇。而其譯儒經為西字，又為西洋人所奇矣。

教宗若望保祿二世嘗言：「利瑪竇之功，在交流東西。其以漢文編制天主教神學禮儀，使中國人知福音，立教會……利神父以自身為中國人，兼治漢學。以區區一身，合司鐸、賢儒、基督徒、意大利人、中國人，豈不偉哉！」足見瑪竇之功矣。

## 著作
* 自著
** 《坤輿萬國全圖》，天下輿圖也，有字各地地理之句。
** 《西字奇蹟》：今名《明末羅馬字注音文章》，以拉丁字母書漢語之法，為後世來華教士喜用。 
** 《二十五言》：述天主教修身之法。 
** 《畸人十篇》：利氏與十士之語。 
** 《交友論》：收西學友誼格言。為利氏以漢文書第一部書。
** 《西國記法》：今人所謂「圖像記憶法」也。 
** 《辯學遺牘》：崇禎八年出版，錄利氏與佛教淨土宗袾宏及其門生虞淳熙之書信。 
** 《同文算指》：西洋算法也。據其師克拉烏之《實用算術概論》（Epitome arithmeticae practicae，一五八三年）而成。由李之藻筆錄，後收《四庫全書》。
** 《測量法義》：幾何、測量之術，由徐光啟筆錄，附《勾股義》。 
** 《圜容較義》：李之藻筆錄。 
** 《渾蓋通憲圖說》：西洋天文也，李之藻筆錄。

* 譯著
** 《天主實錄》：本羅明堅之《新編西竺國天主實錄》。後改《天主實義》，亦名《天學實錄》，論天主、靈魂、天堂、地獄之事。後收《四庫全書》，並譯為蒙古、滿洲、朝鮮、越南、日本文字。 
** 《幾何原本》：利氏與光啟合譯歐幾里得《幾何原本》首六卷，合有十五卷，末二為利氏師克拉烏之注。

利氏亦有編《西琴八曲》、《齋旨》、《乾坤體義》之書。在其故後，其日誌為金尼閣譯為拉丁文，一六一五年付梓，初名《基督教遠征中國史》，後復有漢譯，稱《利瑪竇中國札記》。

## 據

* 顧起元《客座贅語》
* 《利瑪竇中國札記》
* 裴化行《利瑪竇神父傳》
* 平川佑弘《利瑪竇傳》
* 羅光《利瑪竇傳》

類:傳教士
鳥神星

**鳥神星**（符號：, **Makemake**）係太陽系第四粒被定義做矮行星嘅星，亦係第四近太陽嘅矮行星，最初叫**2005 FY₉**，後尾畀咗小行星編號**136472**。直徑約莫係冥王星四分之三。而佢表面得溫度得30K，冚滿甲烷冰，亦可能有乙烷冰。2015年發現到佢有粒衞星，暫時叫住**S/2015 (136472) 1**先。

米高 E 布朗嘅團隊喺2005年3月31號發現鳥神星，並喺2005年7月19號將呢個發現同鬩神星嘅發現一齊公布，但比妊神星嘅公布遲咗兩日，因為佢被發現嘅日期接近復活節，所以發現隊以「復活兔」為佢嘅暱名，暫時只係發現到一粒鳥神星嘅衛星，英文叫做MK2，暫時未有正式中文名，不過按照衛星命名習慣可以推定佢嘅正式中文名稱會係「鳥衛一」。

天文學家發現到鳥神星、妊神星同閻神星之後，因為閻神星比冥王星嘅體積大，所以就開始質疑一個星球嘅定義，最後天文學家將冥王星重新定義為一個矮行星，而且鳥神星、妊神星、閻神星，仲有以前以為係小行星嘅穀神星都定義為正式嘅矮行星。

鳥神查實叫馬騎馬騎，係復活節島神話裏便嘅造人之神，雀人族嘅神。

## 睇埋
* 2006年行星重新解釋
* 矮行星

## 出便網頁
* MPEC listing for Makemake
* AstDys orbital elements
* Orbital simulation from JPL (Java) / Ephemeris
* Press release from WHT and TNG on Makemake's similarity to Pluto.
* Makemake chart and Orbit Viewer
* Precovery image with the 1.06-m Kleť Observatory telescope on 2003 April 20
* Makemake of the Outer Solar System APOD July 15, 2008
南大洋

**南大洋**（Southern Ocean），又叫**南冰洋**（Antarctic Ocean），係地球南方一個大洋，喺2000年定義為南緯60度以南，直到南極洲岸。南大洋同其他大洋唔同，人哋係大洲間開大洋，而佢係大洋包圍南極洲，同太平洋、大西洋、印度洋分唔開。

南大洋或南冰洋響唔同時期文獻出現過，但因為佢同傳統大洋定義唔同，所以就時有時無，有啲人認為有，有啲認為無。觀乎地理位置，好多時都併入太平洋、大西洋、印度洋。

跟住科學發展，科學家發現南極洲周圍有環南極洋流（Antarctic Circumpolar Current），個洋流圍住南極洲轉，重行得好急，同周圍洋流系統唔同。個洋流可以追到3000萬年前，南極洲同南美洲分開，佢兩邊大洋打通，洋流就形成。

響2000年，鑑於南極洲周圍大洋嘅洋流，同太平洋、大西洋、印度洋唔同，南大洋就重新出世。國際組織重新定義南大洋，最後投票決定南緯60度為界。南緯60度啱啱好唔會同其他大洲重疊，亦都係南極條約嘅界限。

雖則有定，唔同國有佢自己定義，例如英國就以南緯55度為界。澳洲就叫佢同紐西蘭南便大洋做南大洋。

2021年6月8號，國家地理雜誌正式定義南大洋成爲地球嘅第五大洋

## 定義同用詞

國際水文組織嘅前身國際水文局喺1919年7月24號召開咗第一屆國際會議，確定咗海洋同海域嘅界線同名稱。之後國際水文組織喺1928年出版咗首版《海洋同海域界限》。自第一版以嚟，南大洋嘅界線不斷向南移動。由1953年開始，南大洋就唔再出現喺正式出版物度，改為由當地水文部門自行劃定。

國際水文組織喺2000年修訂版入面將南大洋定義為南緯60度以南嘅水域，但因為仲有啲內容有爭議，好似日本海命名爭議咁，所以呢個定義都未正式採用。2002年，國際水文組織將2000年嘅修訂版當做草案發送畀成員國。而家有啲國際水文組織成員同其他組織都用緊呢個定義，例如《世界概況》同韋氏詞典。

澳洲政府將南大洋界定為澳洲正南方嘅水域（詳見)。

國家地理學會喺2021年6月正式承認咗南大洋。 之前佢哋用唔同字體嚟表示南大洋同其他大洋嘅分別，喺印刷同網上地圖都係將太平洋、大西洋同印度洋一直延伸到南極。 用「南大洋」呢個詞嘅地圖出版商包括Hema Maps同GeoNova。

### 20世紀之前

「南大洋」原本係太平洋或者南太平洋嘅舊稱，由第一個發現太平洋嘅歐洲探險家、西班牙人瓦斯科·努涅斯·德巴爾沃亞喺巴拿馬北部首次提出。「南海」就係個相對少用嘅代稱。1745年英國一條議會法案規定有人發現通往「美洲嘅西部同南部海洋」嘅西北航道就會有獎。

用「南大洋」嚟形容環繞未知南極地區嘅水域嘅人，佢哋所用嘅界限都唔一樣。詹姆斯·庫克描述佢第二次環球航行嘅時候，暗示新喀里多尼亞係南大洋嘅邊界。 1795年出版嘅《Peacock地理詞典》就話南大洋「喺美洲同非洲嘅南邊」； 1796年John Payne將北界定喺南緯40度； 1827年嘅《愛丁堡地名詞典》用嘅係南緯50度。 1835年嘅《家庭雜誌》將「大南洋」劃分為「南大洋」同「南極洋」，分界線係南極圈，而南大洋嘅北界就係連接合恩角、好望角、塔斯曼尼亞島同新西蘭南部嘅線。

英國1834年嘅《南澳洲法案》將新成立嘅南澳洲省南部嘅水域稱為「南大洋」。維多利亞殖民地1881年嘅《立法議會法案》將貝爾斯代爾區嘅一部分界定為「順住新南威爾士邊界直到南大洋」。

### 1928年界定

1928年第一版嘅《海洋同海域界限》用陸地嚟劃分南大洋嘅範圍：南面係南極洲，北面係南美洲、非洲、澳洲同新西蘭布羅頓島。

詳細嘅界限係由智利嘅合恩角向東到非洲嘅好望角，再向東到澳洲大陸南岸嘅利文角（西澳洲）。由利文角開始，界限沿住澳洲大陸海岸向東到奧特韋角（維多利亞州），然後向南穿過巴斯海峽到金島嘅威克姆角，沿住金島西岸，再穿過巴斯海峽南下到塔斯曼尼亞嘅格里姆角。

之後界限沿住塔斯曼尼亞西岸南下到東南角，再向東到新西蘭嘅布羅頓島，最後返回合恩角。

### 1937年界定

喺國際水文組織1937年第二版《海洋同海域界限》中，南大洋嘅北界向南移咗。呢個版本嘅南大洋北界大部分唔再與陸地接壤。

喺第二版入面，南大洋由南極洲向北延伸，喺非洲嘅好望角（東經20度）同西澳洲嘅利文角（東經115度）之間延伸到南緯40度，而喺新西蘭奧克蘭島（東經165或166度）同南美洲嘅合恩角（西經67度）之間延伸到南緯55度。

正如下面會詳細討論，喺2002年版之前，海洋嘅界限明確唔包括每個海洋內嘅海域。大澳洲灣喺1928年版冇名，但喺1937年版就如圖所示劃咗界。所以佢包括咗原本1928年劃為南大洋嘅水域，但喺1937年嘅定義入面技術上唔屬於鄰近嘅三大洋任何一個。

喺2002年草案入面，國際水文組織將「海域」定義為「大洋」嘅分區，所以如果用2002年嘅定義，大澳洲灣喺1937年仲係屬於南大洋。要直接比較大洋嘅現有同以前界限，就要考慮（或者至少知道）2002年國際水文組織改變「海域」定義嘅方式會點影響比較。

### 1953年界定
南大洋冇出現喺1953年第三版《海洋同海域界限》入面，出版物有一條註釋寫住：

相反，喺國際水文組織1953年嘅出版物入面，大西洋、印度洋同太平洋向南延伸咗，印度洋同太平洋（喺第一同第二版入面未接壤）而家喺東南角子午線接壤，而且大澳洲灣同塔斯曼海嘅南界都向北移咗。

### 2002年草案界定

國際水文組織喺2000年再次調查南大洋問題。佢68個成員國入面有28個回應，除咗阿根廷之外，所有回應嘅成員都同意重新定義呢個大洋，反映出海洋學家對洋流嘅重視。「南大洋」呢個名得到18票，擊敗咗另一個選項「南極洋」。一半票數支持將大洋北界劃喺南緯60度（呢個緯度冇陸地阻隔），另外14票支持其他定義，主要係南緯50度，仲有少數支持北至南緯35度。值得注意嘅係，南大洋觀測系統收集南緯40度以南嘅數據。

2002年8月，《海洋同海域界限》第四版草案發送畀國際水文組織成員國（有時都叫做「2000年版」，因為佢總結咗到2000年為止嘅進展）。 因為世界各地有好多命名問題（主要係日本海命名爭議）令幾個國家有「關注嘅領域」，所以到而家都未出版。期間有過好多改動，60個海域畀咗新名，甚至連出版物嘅名都改咗。 澳洲都對南大洋嘅界限提出咗保留意見。 實際上，第三版（冇界定南大洋，由當地水文部門自行劃定）到而家都未被取代。

儘管咁，第四版定義已經畀好多國家、科學家同組織實際使用，包括美國（《世界概況》用「南大洋」，但冇用「南大洋」入面嘅其他新海域名，好似「宇航員海」）同韋氏詞典， 仲有科學家同國家，甚至連國際水文組織內部都有人用。 有啲國家嘅水文部門自己定咗界限，例如英國用南緯55度。 其他組織就傾向將南大洋嘅北界定得更北。例如，《大英百科全書》將南大洋描述為北至南美洲，仲好重視南極輻合帶，但佢對印度洋嘅描述就同呢個矛盾，話印度洋向南延伸到南極。

## 出面網頁

* 
* Oceanography Image of the Day, from the Woods Hole Oceanographic Institution
* The Fifth Ocean from Geography.About.com
* NOAA In-situ Ocean Data Viewer Plot and download ocean observations
* NOAA FAQ about the number of oceans

## 攷
官恩娜

**官恩娜**（**Ella KOON Yun-Na**，）係香港女歌手，香港無綫電視前藝員。

## 事業
官恩娜喺法屬波利尼西亞大溪地出世，嚮英國伯明翰讀過中學，返香港先做模特兒，後入行做歌手，2005年演無綫電視劇《酒店風雲》，同吳卓羲拍檔傳出緋聞。

## 作品
### 電視劇
*2005年：酒店風雲 飾演 李開心
*2007年：律政新人王II 飾演 Lily孫俐俐
*2011年：荃加福祿壽探案 飾演 周莒若
*2011年：Only You 只有您 飾演 蕭淑珠
*2012年：雷霆掃毒 飾演 高希璇

### 電影
*2000年：戀性世代
*2004年：地老天荒、甜絲絲、神經俠侶
*2005年：千杯不醉
*2006年：最愛女人購物狂飾演丁叮噹（同張柏芝、劉青雲、陳小春合作）、至尊無賴
*2007年：綁架
*2008年：花花刑警
*2009年：遊龍戲鳳、矮仔多情、同門
*2010年：財神到、東風破

### 唱片
*2004年07月：Original
*2005年11月：Ellacadabra
*2006年09月：失常
*2008年10月：Stages
*2010年07月：Being
*2011年07月：Take a Shine To...
*2013年08月：Wanna Be

### 舞台劇
*2007年：紅樓夢
*2009年：大世界
*2010年：reasons to be pretty
*2010年：路口

## 事件
### 非禮事件
嚮網上邊，有唔少宅男係佢擁躉，重封官恩娜係幻想對象。嚮2006年6月，森美發起嘅「最想非禮的女藝人選舉」裏面，官恩娜係頭十名。嚮2006年10月6號嘅中秋節，官恩娜當眾俾人非禮，當堂喊咗出嚟。2006年11月17號，香港法院裁定個姓羅男疑犯非禮罪名成立，入獄兩個月。

### 網民讚歌藝
官恩娜喺2009年9月20號，參與超級巨聲嘅合唱環節演唱《Endless Love》，表現出乎網民預期咁好，令網民重新欣賞佢嘅歌藝。唔少網民喺呢晚重新「煲」佢翻唱嘅《囍帖街》及《木紋》，更認為佢唱得比原唱者出色。有網民喺facebook成立「力捧官恩娜上位團」，兩日間已有一千四百幾名會員，大家都希望佢可以喺樂壇再放異彩。

### 惹到貝爾氏麻痺症
官恩娜喺2014年9月，承認惹到貝爾氏麻痺症，需要食藥同休養一下。

## 參考

## 出面網頁

* 官恩娜雅虎香港個人部落格
* E-CITY-官恩娜香港歌影迷會
* 官賞閣-官恩娜內地歌影迷會
* 
*  
*  
* 官恩娜官方網頁 
*
* 官恩娜相簿
粉絲

:*如果係fans嘅對譯，睇[[擁躉]]*

**粉絲**係一種綠豆做嘅幼粉，睇落半透明。有啲地方用薯粉。粉絲原來係唐人粉麪，亦傳到日本、韓國、越南、泰國、菲律賓、印尼等地。

## 睇埋
*米線
*米粉
*魚翅
集合

**集**（亦稱**集合，**）係一拃互相唔同嘅嘢，而被當做一個整體來研究。集係數學中最基本嘅概念之一。集嘅研究⸺叫做集合論⸺而家重發展緊。集合論喺 19 世紀尾至開始有，但係到而家喺數學已經無所不在；集合論可以用來做數學嘅一種基礎，由佢可以導出差唔多全部數學。數學教育入面，集合論嘅基本原素（例如溫氏圖）細細個就可以學，但係深入啲嘅嘢（例如ZF集合論）喺大學至會教。

喺哲學，集通常都被認為係抽象嘅嘢，只係佢喺物質界有實例，例如：當我哋講 ｢杯｣（"*the* cups"）嘅時候檯面嗰三隻杯就係實例，又或者喺黑板上寫咗一對開閂大括弧括住某啲符號又係實例，等等。但係支持數學實在論嘅人，例如 Penelope Maddy，就認為集合係實在嘅嘢。

## 定義
康托喺佢嘅  開頭咁樣定義「集」：

一個集嘅元素，又叫「成員」，係乜都得：數、人、字母、第啲集，諸餘此類；集通常都用大楷拉丁字母來代表。「*A* 等於 *B*」即係話佢哋嘅成員完全一樣（即係 *A* 入面嘅每個成員，亦係 *B* 嘅成員，反之亦然）。

集唔似「多重集」，集入面每一成員都係單丁，冇兩樣嘢係一模一樣（identical），而任何集嘅運算（operations）都會維持呢樣性質；集亦都唔似序列（sequence）或者元組（tuple），集嘅定義唔計成員嘅次序。

## 參考資料


## 睇埋
* 樸素集合論
* 集合論
聾

**聾**係生理上聽聲同解音能力較弱，甚至係聽唔到聲。聾又有因為種種原因，亦都叫**失聰**、**弱聽**、**聽障**等等唔同嘅名。聾咗嘅人稱為**聾人**。

如果先天致聾，往往聽唔到人講嘢，以至學講嘢都有困難，所以舊時畀人當係啞，所以又有**聾啞**之稱。不過聾人經訓練就講到嘢。

點為之聾各有各定義，但通常睇按音量分貝來分。

聾係耳或腦出現問題。

年紀大聽力會轉弱，有時聽到，有時聽唔到。呢種情況就叫**撞聾**。

## 睇埋
* 《香港聾人協進會》，1976年成立，係世界聾人聯合會嘅地區／國家會員，代表香港出席世界聾人代表大會會議。
* 《龍耳》，服務聾人嘅香港慈善團體
* 《》，香港第一本由聾人寫低佢哋以前求學心路歷程嘅書刊

## 出面網頁
* Gallaudet University: Demographics of Deafness
* DeafWebsites.com
* Deaf 24/7, British Sign Language and deafness related information (United Kingdom)
* 香港聾人福利促進會
* 香港聾人協進會
* 龍耳
* 香港聾人會
* 澳門聾人協會
數銀紙機

**數銀紙機**（Banknote counter），又叫做**數鈔機**、**點鈔機**，係部數銀紙機器，原理係同影印機出紙格差唔多，識得數幾多張紙，而家嘅**數錢機**，分美金數鈔機、新台幣數鈔機、港幣數鈔機等等，好多種。

以前嘅數鈔機冇驗鈔能力，而家嘅可以驗出假銀紙，所以數鈔機又叫做**電動驗鈔機**。高科技製造嘅假銀紙，驗鈔機都未必可以驗出，所以嚮銀行見到有職員畀數鈔機點鈔之後，重要人力抽樣檢查有冇假銀紙。

## 出邊參考
* 電動數鈔機
咖喱

**咖喱**（）係由好多種香料撈埋一齊整出嚟嘅醬。佢係源自印度，成日响印度菜、泰國菜度見到，通常會跟肉類同飯一齊食。

咖喱係一種多樣變作同特殊咁調過味嘅菜餚，最出名嘅印度同埋泰國烹調法，仲有日本嘅日式咖喱，所以咖喱已經成為亞太區主流菜式之一。除咗茶之外，咖喱係少數真正泛亞嘅飲食。印度口味係以混合各方嘅風格而做出含有異國風情菜式而聞名嘅。

## 各地咖喱
### 港式咖喱

據聞20世紀初香港嘅酒店西餐餐牌已經有咖喱，後嚟駐港印度軍人同埋尼泊爾啹喀兵跟英軍嚟香港，咖喱亦都流入警隊。之後有印巴裔廚師出去開店，咖喱流入民間，不過而家一般茶餐廳同快餐店供應嘅咖喱（例如咖喱雞同咖喱魚柳）多數都基於馬來西亞咖喱。

唔同地方嘅咖喱用嘅香料粉其實差唔多，主要有黃薑粉、香茅粉、豆蔻粉、丁香粉呢啲，不過分量唔同，煮嗰時用嘅材料又唔同，就會整到唔同濃度、辣度同鹹甜度嘅咖喱。印度咖喱用嘅香料多，孜然粉同香茅粉比例多，而且唔落椰奶，味道偏辣，而馬來西亞咖喱就加咗椰漿，令味道甜啲滑啲，比較適合香港人嘅口味。港人口味嘅馬來西亞咖喱會用10幾種嚟自東南亞嘅香料，又會加砂仁粉提香。港式咖喱配菜無特定，比如會落青椒、紅椒、洋葱同埋芫荽呢啲。

出名啲嘅港式咖喱菜式包括咖喱魚蛋同埋咖喱牛腩飯。

## 參考
自走炮

**自走炮**係指用車嘅底盤而可以自由咁郁而唔需要畀其他嘢拉嘅炮，通常有裝甲護住，而炮嘅類型可以係榴彈炮、迫擊炮、加農炮、火箭炮或者高射炮咁。佢嘅特點就係唔需要好似其他炮咁需要用到其他車、動物或者是人力去移位。
鐵達尼號

**鐵達尼號**（**RMS Titanic**）係白星航運旗下嘅一艘奧林匹克級郵輪，喺1912年4月14號晚第一次行船時撞埋冰山度而沉咗。

佢響愛爾蘭貝爾法斯特嘅造船廠起，係當時最大嘅客運汽船。鐵達尼號當時由英國修咸頓出發，經過法國瑟堡同愛爾蘭昆士敦，準備跨過大西洋去美國紐約市。

## 海難

鐵達尼號響頭一次航行入面，中途撞埋冰山，船身斷開兩截沉咗。由於嗰時鐵達尼號冇帶夠救生艇，意外總共死咗1,517人，係和平時期死得最多人嘅一次海難。

## 文化影響
*喺1997年，一套同名電影上映，獲得空前成功，喺奧斯卡金像獎攞到最佳電影等11個獎。
*鐵達尼號 (四川) ：一個喺中國四川遂寧，仿照鐵達尼號興建嘅爛尾旅遊項目。

## 參考
健力士世界紀錄

**健力士世界紀錄**（，）係一啲由私人機構收集嘅世界紀錄，然後結集成書出版，本書叫《**健力士世界紀錄大全**》。呢本書係由1951年健力士酒廠嘅休比佛（Hugh Beaver）首先諗出嚟，而家已經係全世界最暢銷而有版權嘅書。

## 出面網頁
* 健力士世界紀錄大全公司
* 
*
可卡因

**可卡因**（**Cocaine**）係一種當今世上成日見嘅毒品，由可卡（Coca）葉提煉出嚟。可卡因會令人上癮，重會嚴重影響神經系統、令血管收縮、令瞳孔擴大同令到心跳唔正常。

## 歷史
* 最早係亞美利哥·維斯普慈喺1499年寫下佢對於𡁻可卡因嘅印象，呢個係歐洲人最早嘅相關記載。喺佢眼中，原住民兩頰塞滿奇怪嘅草藥，反芻噉𡁻唔停，實在係佢見過最醜陋最野蠻嘅人。
* 1855年，德國化學家斐德烈首度喺可卡葉裏面提取出麻藥成份，並命名為「Erythroxylon」。四年後，斐德烈嘅同事紐曼（A.Newman）又精製出更高純度嘅物質，替名為「可卡因」（Cocaine）。首部以可卡樹為研究嘅藥用書喺1859年出版。
* 1860年，已有醫生由可卡葉中提煉出可卡因，並用嚟做醫學用嘅麻醉藥品。
* 1880年代初期，化學家馬林安尼發明含有可卡因嘅藥酒，呢種藥酒被認為係可口可樂嘅前身。
* 1884年，著名嘅心理學家佛洛伊德推薦使用可卡因來作為酒精同嗎啡上癮嘅替代藥品。
* 1886年問世嘅可口可樂，含有微量可卡因，不過可口可樂後於1906年排除咗呢個配方。
* 2009年時，紅牛能量飲品曾被台灣及香港驗出有微量可卡因成份，但唔會影響人體。
巡航導彈

**巡航導彈**係一種用噴射引擎推進、用機翼嚟整升力去飛嘅飛彈，可以話係「裝咗炸彈嘅無人自殺飛機」。
圓耳象

**圓耳象**（*Loxodonta cyclotis*）又叫**非洲森林象**，曾經俾人當做草原象（*Loxodonta africana*）嘅亞種，但係最近DNA分析，顯示佢哋係草原象、亞洲象之外嘅獨立品種。迦泰基將軍漢尼拔所率領嘅戰象，可能亦係圓耳象嘅一支，但大槪喺一到二世紀嗰時絕咗種。

## 特徵同行為
 
森林象同非洲象之間嘅特徵好唔同。森林象嘅下顎骨係長而窄（非洲象一般係短而闊），耳仔較圓（非洲象嘅耳仔比較突出），象牙係筆直而且向下伸長。非洲森林象每群有兩到八隻，生存喺中、西部非洲內水氣充足嘅雨林，尤其是剛果盆地一帶。

森林象通常食樹葉、果實同樹皮，佢哋喺非洲森林裏面可以為 50-60 種樹播種。間唔中會舔礦物鹽。

## 其他
由於象牙嘅需求量增加，從1990年代起，非洲森林象因為偷獵而造成數量銳減。二十世紀後期，保育人員透過DNA鑑定技術來追查象牙嘅來源，因而得知，森林象嘅象牙較大，兼帶有粉紅色。

## 參考

## 睇埋

*南非哺乳動物
*非洲象
德輔道西

**德輔道西**係香港島西北部嘅一條主幹線行車馬路，嚮堅尼地城堅彌地城海旁起到上環干諾道西，沿途係咸魚街、海味街一帶，而家重未有港鐵，不過政府已經拍板落實起緊。

德輔道西嚮西環電車路，係平路，南面可以走上半山區，而向北走就係維多利亞港。以前德輔道西嚮海皮邊邊，因為填海，家下係陸地，周圍都係高樓大廈或者唐樓。

德輔道西同德輔道中一樣，係以香港第十任港督德輔命名。

## 地標
* 香港商業中心
* 太平洋廣場
* 創業中心
* 均益大廈
* 華美達酒店
* 中聯辦
* 明星海鮮酒家
* 七號差館
* 香港潮州會館
* 前三角碼頭
* 前上環果欄

## 實景畫廊

File:HK Sai Ying Pun Des Voeux Road W n Bus Stop.JPG|德輔道西，近長嘉工業大廈
File:HK Sai Ying Pun Des Voeux Road West Tram Stop Hong Kong Property.JPG|西環電車路
File:HK Des Voeux Road West Star Seafood Restaurant Public Light Bus.JPG|明星海鮮酒家
File:HK Sai Ying Pun Des Voeux Road West Seafood Shops 2a.jpg|海味店
Image:HK Sai Ying Pun Island Pacific Hotel noon b.JPG |港島太平洋酒店
Image:HK Sai Ying Pun Chiu Kwong Street Cross-border Bus a.jpg |朝光街港中跨境巴士站
Image:HK STT Chong Yip Shopping Centre nite.JPG | 創業商場
Image:HK Hong Kong Plaza STT.JPG | 香港商業中心
Image:HK STT Des Voeux Road West 418 Pacific Plaza.JPG |德輔道西太平洋廣場
Image:HK Des Voeux Road West HK Chiu Chow Chamber of Commerce 1.JPG|香港潮州會館
牛肉乾

**牛肉乾**，係零食、乾糧、手信、東南亞土產食品，星加坡、澳門同埋臺灣都話佢哋係最出名。牛肉乾係牛肉用柴炭燒乾而製成，有時加上唔同嘅汁，好似蜜糖、果汁、果皮等。

## 衍生意思
如果汽車响街邊違例泊車俾交通警察抄牌定額罰款，又叫做「食牛肉乾」。

## 睇埋
*豬肉乾
通利琴行

**通利琴行**係香港一間公司，主要生意係做樂器入口零售，老闆兼創辦人係李子文（Thomas Lee，1920—2022）。

通利琴行嚮1950年代創立，係德國、英國等鋼琴入口商，收尾得到組裝特許經營權，由外國入口樂器組裝配件，嚮香港搵地方搵技師組裝零件成為鋼琴等製成品，省成本益顧客，所以佢推動咗香港樂器產品大眾化，音樂藝術文化普及化。

通利琴行除咗賣樂器，重搞音樂訓練班、音樂嘉年華、開放日、支持古典音樂欣賞會，同埋流行音樂演唱會等。

## 出面網頁
* 通利琴行官方網 tomleemusic.com
* 通利琴行官方網 tomleemusic.ca
可汗

**可汗**（；）係古時北亞遊牧民族對領袖嘅尊稱。

第一個自稱可汗嘅人係柔然首領社崘，響402年自稱丘豆伐可汗。史上尊稱隋文帝為聖人可汗。尊稱做**[[天可汗]]**係有唐太宗。而史上最出名嘅可汗係13世紀蒙古帝國嘅成吉思汗（被追尊可汗）。

## 睇埋
*汗 (頭銜)
*《木蘭辭》

## 參考
墓碑

**墓碑**係嚮先人埋葬處嘅一塊墳頭石，石頭上邊有文字，或長或短有關嗰位仁兄嘅資料，例如姓名、生日、忌辰、籍貫、名譽等。墓碑有時係無字碑，有時有埋磁相玉照、有天使雕塑等，係一種雕刻藝術。有專家話，研究墓碑可以知道好多地方歷史。嚮香港，墓碑由石廠打造，佢哋一定係香港政府認可註冊承包商，因為防止黑社會入侵殯葬業界。

## 書名
有本中文書《墓碑》ISBN 978-988-211-908-6 ，楊繼繩寫，天地圖書2008年出版，係記載新中國大躍進三年困難時期，3600萬個餓死嘅中國大陸人。

## 出邊參考
* 《蘋果日報》專欄 - 倪匡2008-07-17 倪租界 -《墓碑》

類:碑
馬賽

**馬賽**（），發音似"擘四"），廣東話譯**馬些**、**馬舍**、**馬些路**或者**馬舍路**，係法國南部一埠，個城亦係地中海第一大港。佢同時係普羅旺斯－阿爾卑斯－蔚藍海岸大區首府同隆河河口省首府。

## 文化
* 法國國歌《馬賽曲》正係出自馬賽嘅義勇軍。
* 塔羅牌都係來自馬賽

## 參考資料
馬賽 (搞清楚)

*
**馬賽**可以指：
* 馬賽，法國南部港口城市
* 馬賽曲，法國國歌
* 馬賽足球會，法國足球聯賽球會
* 司馬賽兒，曾用名馬賽，香港女演員，2008年香港小姐競選季軍

## 睇埋
* 馬些路 (搞清楚)
朱維德

**朱維德**（），尊名**朱翁**，係香港電視節目主持人、電視劇演員同埋行山愛好者，對香港本地文化同埋香港歷史有見識。朱維德曾經係無綫新聞主播、體育新聞，同埋《體育世界》、《香港非常遊》主持人。2020年7月離開無綫電視。

## 著作
* 《香港的香格里拉》，明窗出版社出版，ISBN 962-8872-62-1 
* 《香江舊貌》
* 《香港歷史名勝》
* 《舊貌新顏話香江》
* 《香港掌故》系列

## 電視節目
* 老公萬歲 飾 程意祥
* 同事三分親
* 秀才愛上兵
* 法證先鋒II
* 都市閒情
* 歲月風雲
* 萬千星輝賀台慶
* 奪命真夫
* 潮爆大狀
* 歡樂今宵

## 出面參考
* 朱維德旁白，香港電台電視部：山水傳奇話當年‧鴨洲桑梓情
* 《香港的香格里拉》作者：朱維德
* 雅虎香港：朱維德（朱翁）帶你吉澳非常遊
* 壹蘋果網絡：朱翁與您同遊武夷山

類:前無綫電視男藝員
馬賽 (藝員)

**馬賽**（，），又叫**司馬賽**，綽號**菜菜**，原名**司馬賽兒**，新藝名**馬菀迎**，係香港藝人，做無綫電視代理人合約女藝員，2008年度香港小姐競選嘅季軍兼最上鏡小姐。

佢鄉下喺重慶，2006年去香港讀香港浸會大學傳理學院電影電視系。個樣似臺灣藝人。2008年參選香港小姐攞季軍同最上鏡小姐後入行並受無綫電視力捧，2011年更攞飛躍進步女藝人獎。

2014年，馬賽捲入桃色醜聞，形象跌落谷底。馬賽喺電視城舉行記者會，當時一面淡妝嘅馬賽非常憔悴，回應傳媒時更三度爆喊，自言對唔住亞爸亞媽，事發自揭患上抑鬱，要食精神科藥物醫。

馬賽2019年1月宣佈已經結咗婚，老公係佢去北京嗰陣朋友介紹識嘅，都算係寵物情緣。6月生咗一個女Camellia。

2021年，馬賽自創養生品牌，不時直播帶貨。

## 演過嘅戲
*2007年：戲王之王
*2009年：葉問前傳 扮 張永華
*2010年：翡翠明珠 扮 秀公主
*2011年：勁抽福祿壽 扮 勞工處職員

## 演過嘅電視劇
### 電視劇（[[無綫電視]]）
*2010年：女王辦公室 扮 張美君（君女）
*2011年：法證先鋒III 扮 李凱晴（Christy）
*2011年：萬凰之王 扮 郭佳·樂欣（二福晉）
*2013年：神探高倫布 
*2013年：法外風雲 扮 盧小璐（模特兒，後轉做經理人）
*2015年：東坡家事 扮 琴操

## MV 演出
*2008年：他慈我悲（TVB版）（主唱：李克勤）

## 廣告演出
*2008年：康泰旅行社 4S系列
*2008年：PCCW – wifi
*2010年：Simple護膚品
*2010年：DETOX健康飲品
*2010年：蒙羅麗莎婚紗攝影–My Dream Wedding
*2010年：爽健休閒鞋硬照廣告
*2010年：絲妍華護膚品（內地）
*2012年：UA亞洲財務

## 參選過嘅選美活動
*2007年：YES!全港校花校草選舉
*2008年：香港小姐競選
*2008年：國際小姐競選

## 攞過嘅獎
*2008年度香港小姐競選：最具動感美態佳麗、最上鏡小姐兼季軍。

## 參考

## 備注

## 出面網頁
*馬賽的廣播
*馬賽 新浪微博
*馬賽國際後援會 Sire de Sire
*Miss Hong Kong Pageant 2008 香港小姐競選
不丹

**不丹**，係**不丹王國**嘅簡稱，嚮中華人民共和國同埋印度之間，喜馬拉雅山山脈東邊，既係一個內陸國，亦係印度嘅衛星國。

## 參考

## 出面網頁

* Bhutan Portal（不丹政府網站）
* Department of Tourism, BHUTAN（不丹政府旅遊部網站）
* Kingdom of Bhutan
* 
* 
* 
* 
* 
*
盲

**盲**（**Visual impairment**），又叫**失明**，係睇唔到嘢嘅狀態，係眼、腦或者視覺神經出現問題，唔可以收光成象。如果一啲光都收唔到，就叫**全盲**。盲可以係生理現象，又可以係心理現象。視力比較差半盲狀況叫做**[[視障]]**。

各地法律上點叫做盲，都有唔同標準。

## 睇埋

* 弱視
* 近視
* 色盲
* 發雞盲
* 時運低
* 盲俠投資者
* 座頭市
祿怡

**祿怡**（**Silver Lining**，1973年—1995年）係匹馬，做過三屆香港馬王（1977/78、78/79、80/81 年度），創下一生十五冠嘅紀錄，代表吳志林、佐治摩亞稱霸香港馬圈嘅年代，馬主係容永道。

「祿怡」係澳洲配售馬，毛色係灰色，被稱為香港賽馬歷史上，最早嘅「灰色神獸」。呢匹馬早期喺吳志林馬房訓練，七喜事件之後，吳氏停牌，馬房冇埋，1979年初，轉投佐治摩亞馬房，做出好成績，喺香港最後一場頭馬因為摩加利墮馬受傷，由李森策騎嘅祿怡贏咗。在港出賽32次，佢嘅競賽生涯例必跑入前六名(15次冠軍、7次亞軍、3次季軍、3次殿軍、1次第五、3次第六)，係香港賽馬歷史上，第一匹總獎金超過一百萬嘅香港賽駒。

祿怡1995年死後，副骨製成標本，安放喺香港賽馬博物館，畀市民同遊客參觀。

## 曾經勝出嘅主要賽事
1977-1978 馬季：
*沙宣盃
*香港冠軍遮打盃

1978-1979 馬季：
*華商會盃
*沙田錦標
*董事盃
*香港冠軍暨遮打盃

1979-1980馬季：
*香港金盃

1980-1981馬季:：
*港督盃
*香港金盃
*香港冠軍暨遮打盃

1981-1982馬季：
*沙田錦標

## 攷

*祿怡
*一代馬王 - 祿怡 - 賽馬文壇 - 賽馬天堂
盲點

**盲點**係視網膜上面視覺神經聚埋嘅一點，嗰度冇感光細胞，所以落喺嗰點嘅光唔會產生神經訊號（image signal），令腦入面形成唔到影像。